open-index/open-wikipedia-markdown huggingface dataset:
ആൽഫബെത്തും ഗ്രാൻഡോണിക്കോ മലബാറിക്കം

ഒറ്റയ്ക്കൊറ്റയ്ക്കു് പ്രത്യേകം തയ്യാറാക്കിയ 'ജംഗമാച്ചുകൾ'(movable type) ഉപയോഗിച്ച് മലയാളം അക്ഷരങ്ങൾ ആദ്യമായി അച്ചടിച്ച പുസ്തകമാണ് **ആൽഫബെത്തും ഗ്രാൻഡോണിക്കോ മലബാറിക്കം**. ആൽഫബെത്തും ഗ്രാൻഡോണിക്കോ മലബാറിക്കം സൈവ് സംസ്കൃതോണിക്കം (Alphabetum grandonico-malabaricum sive samscrudonicum)  എന്നാണ് പുസ്തതകത്തിൻ്റെ മുഴുവൻ പേര്.  മലയാള ലിപികളുടെ വ്യത്യസ്തമായ മാതൃകകളെക്കുറിച്ച് ചർച്ചചെയ്ത് അവതരിപ്പിക്കുന്ന ആദ്യത്തെ കൃതിയാണ്.
ക്ലെമന്റ് പാതിരിയാണ് ഇതിന്റെ രചയിതാവ്.

ആല്ഫബെത്തും എന്ന ചുരുക്കപ്പേരിൽ അറിയപ്പെടുന്ന ഈ ഗ്രന്ഥം 1772-ൽ റോമിലെ കോൺഗ്രഗേഷ്യോ ഡി പ്രൊപ്പഗാന്റാ ഫൈഡേ എന്ന അച്ചുകൂടത്തിൽ നിർമ്മിക്കപ്പെട്ടു. 16x10 സെ.മീ. വലിപ്പത്തിൽനൂറു പേജുകളുള്ള ലത്തീൻ ഭാഷയിൽ എഴുതപ്പെട്ട ഈ പുസ്തകത്തിന്റെ അവതാരിക എഴുതിച്ചേർത്തത് അച്ചുകൂടം മാനേജരായിരുന്ന ജോൺ ക്രിസ്റ്റോഫർ അമദാത്തിയസ് ആയിരുന്നു. 28 പേജുകൾ വരുന്ന ഈ അവതാരികയിൽ മലയാളത്തിലെ ഏറ്റവും ആദ്യത്തെ മുദ്രണത്തെക്കുറിച്ചുള്ള ചില വിവരങ്ങൾ പരാമർശിക്കപ്പെട്ടിട്ടുണ്ട്.
ഗ്രന്ഥമലയാളം അഥവാ സംസ്കൃതം അക്ഷരമാല മലബാർ പ്രദേശത്തു് ഉപയോഗിച്ചുവരുന്ന മൂന്നു ലിപിവിന്യാസരീതികളിൽ ഒന്നാണെന്നു് അമദാത്തിയസ് സൂചിപ്പിച്ചിരിക്കുന്നു. പതിനാറു സ്വരങ്ങളും 35 വ്യഞ്ജനങ്ങളും അടങ്ങുന്ന 51 അടിസ്ഥാനലിപികളാണ് ഭാഷയിലുള്ളതെന്നും എന്നാൽ അച്ചടിയുടെ ആവശ്യത്തിനു് ഇവയെ ഉൾച്ചേർത്ത 1128 അച്ചുകൾ വാർത്തെടുക്കേണ്ടി വരുന്നുവെന്നും അദ്ദേഹം എഴുതിയിട്ടുണ്ട്. അവതാരിക അവസാനിക്കുന്നത് "അലക്സാൻഡ്രിയയിലെ ക്ലമന്റ് പിയാനിയൂസ് ഈ ഭാഷയിലേക്കു വിവർത്തനം ചെയ്ത ക്രിസ്തീയ വേദസാരം നമ്മുടെ അച്ചുകൂടം ഉദ്വേഗത്തോടെ പ്രതീക്ഷിച്ചുകൊണ്ടിരിക്കുന്നു" എന്ന സൂചനയോടെയാണ്.. ഈ വാക്യത്തിൽ ഉദ്ദേശിക്കുന്ന ക്രിസ്തീയവേദസാരം തന്നെയാണ് സംക്ഷേപവേദാർത്ഥം.

റോമിൽ നിർമ്മിച്ച മലയാളം അച്ചുകളുപയോഗിച്ച് ആദ്യമായി അച്ചടിച്ച പുസ്തകമാണു് ആല്ഫബെത്തും എന്ന വസ്തുതയും ഈ അവതാരികയിൽ കാണാം.

ആല്ഫബെത്തും സംക്ഷേപവേദാർത്ഥവും അച്ചടിക്കാൻ ഉപയോഗിച്ച 'റോമൻ' അച്ചുകൾ പൗലിനോസ് പാതിരിയുടെ സിദ്ധരൂപം സ്യു ഗ്രമാറ്റിക്ക സംസ്കൃതോണിക്ക (sidharubham seu Grammatica samscradonica - 1790), സെന്റം അഡാജിയ മലബാറിക്ക (centum Adagia Malabarica -1791) എന്നീ ഗ്രന്ഥങ്ങളിലും പിന്നീട് ഉപയോഗിച്ചിട്ടുണ്ട്..

## ഇതും കാണുക
ഹോർത്തൂസ് മലബാറിക്കൂസ്

## പുറത്തേക്കുള്ള കണ്ണികൾ

ആൽഫബെത്തും ഗ്രന്ഥത്തിന്റെ പ്രതി ഗൂഗിൾ ബുൿസിൽ

## അവലംബം

വർഗ്ഗം:മലയാളം അച്ചടിയുടെ ചരിത്രം‎
ദി ക്രൂഡ്സ്

2013-ൽ ഇറങ്ങിയ ഒരു അമേരിക്കൻ കമ്പ്യൂട്ടർ അനിമേറ്റ്ഡ് കോമഡി ചലച്ചിത്രം ആണ് **ദി ക്രൂഡ്സ്**. ഡ്രീം വർക്ക്‌ അനിമേഷൻ സ്റ്റുഡിയോ ആണ് ഇത് നിർമ്മിച്ചത്‌ .

## കഥ

## ശബ്ദം നൽകിയവർ
നിക്കോളസ് കേജ് , എമ്മ സ്റ്റോൺ തുടങ്ങിയവർ ആണ് ഈ ചിത്രത്തിലെ കഥാപാത്രങ്ങൾക്ക് ശബ്ദം നല്കിയിടുള്ളത്.

## വീഡിയോ ഗെയിം
ഈ ചലച്ചിത്രത്തെ ആസ്പദമാക്കി ഉള്ള വീഡിയോ ഗെയിം മാർച്ച്‌ 19, 2013 നു റിലീസ് ചെയ്തു .

## അവലംബം

വർഗ്ഗം:അനിമേഷനുകൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2013-ലെ ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
കോട്ടപ്പുറം റോമൻ കത്തോലിക്കാ രൂപത

റോമൻ കത്തോലിക്കാ സഭയിൽ ലത്തീൻ കത്തോലിക്കാ സഭയുടെ വരാപ്പുഴ അതിരൂപതയുടെ കീഴിലുള്ള കേരളത്തിലെ ഒരു രൂപതയാണ് **കോട്ടപ്പുറം രൂപത**. തൃശ്ശൂർ ജില്ലയിലെ കൊടുങ്ങലൂരിന്റെ തെക്കെയറ്റത്തുള്ള കോട്ടപ്പുറമാണ് രൂപതയുടെ ആസ്ഥാനം. സെന്റ് മൈക്കിൾസ് കത്തീഡ്രൽ പള്ളിയാണ് രൂപതയുടെ ആസ്ഥാന പള്ളി അഥവ കത്തീഡ്രൽ പള്ളി. 

1987 ജൂലായ് 3 ന് പോപ്പ് ജോൺ പോൾ രണ്ടാമന്റെ ഉത്തരവ് പ്രകാരം സ്ഥാപിതമാകുകയും അതേ വർഷം തന്നെ ഓക്ടോബർ 4 ന് ഔദ്യോഗികമായി രൂപത നിലവിൽ വരുകയും ചെയ്തു. വരാപ്പുഴ അതിരൂപതയുടെ കീഴിലുണ്ടായിരുന്ന പ്രദേശങ്ങളെ വിഭജിച്ചാണ് രൂപത നിലവിൽ വന്നത്. കേരളത്തിലെ എറണാകുളം തൃശ്ശൂർ, മലപ്പുറം പാലക്കാട് ജില്ലകളിലായി 3,000 ചതുരശ്ര കിലോമീറ്ററിൽ രൂപത വ്യാപിച്ചു കിടക്കുന്നു. രൂപതയുടെ ആദ്യത്തെ മെത്രാനായി റവ. ഫാ. ഫ്രാൻസീസ് കല്ലറക്കലിനെ നിയമിക്കുകയും ചെയ്തു. ഇപ്പോഴത്തെ മെത്രാൻ റവ. ഫാ. ജോസഫ് കാരിക്കശ്ശേരിയാണ്.

## അവലംബം

## പുറത്തേക്കുള്ള കണ്ണികൾ
* http://directory.ucanews.com/dioceses/india-kottapuram/90/  രൂപത ഡയറക്ടറി
*http://www.verapoly.in/wordpress/ വരാപ്പുഴ അതിരൂപതയുടെ വെബ്സൈറ്റ്]

വർഗ്ഗം:ലത്തീൻ കത്തോലിക്കാ സഭയിലെ രൂപതകൾ
ചെറുപൈതങ്ങൾക്ക ഉപകാരാർത്ഥം ഇംക്ലീശിൽനിന്ന പരിഭാഷപ്പെടുത്തിയ കഥകൾ

ബെഞ്ചമിൻ ബെയ്‌ലി പരിഭാഷപ്പെടുത്തി, 1824-ൽ കോട്ടയം സി.എം.എസ്. പ്രസ്സിൽ നിന്ന് അച്ചടിച്ച് പ്രസിദ്ധീകരിച്ച ഒരു പുസ്തകമാണ് **ചെറുപൈതങ്ങൾക്ക ഉപകാരാർത്ഥം ഇംക്ലീശിൽനിന്ന പരിഭാഷപ്പെടുത്തിയ കഥകൾ**. ഇതുവരെ ലഭ്യമായ തെളിവുകളനുസരിച്ച് കേരളത്തിൽ അച്ചടിച്ച ആദ്യത്തെ മലയാള പുസ്തകം ഇതാണ് . ഈ കൃതി **ചെറുപൈതങ്ങൾ** എന്ന ചുരുക്കപ്പേരിലും അറിയപ്പെടുന്നു. ഇത് മലയാളത്തിലെ ആദ്യ ബാലസാഹിത്യകൃതിയായും കണക്കാക്കപ്പെടുന്നു. 

1980 വരെ, കോട്ടയം സി.എം.എസ് പ്രസ്സിൽ നിന്ന് 1829-ൽ ഇറങ്ങിയ മലയാളം ബൈബിൾ "പുതിയ നിയമം"  ആയിരുന്നു കേരളത്തിലെ ആദ്യത്തെ മലയാളഅച്ചടി പുസ്തകം എന്ന് കരുതിയിരുന്നത്.  ജോർജ്ജ് ഇരുമ്പയം ആണ് ചെറുപൈതങ്ങളുടെ വിവരങ്ങൾ കണ്ടെത്തുന്നത്.  1824ൽ അച്ചടിച്ച ഒരു മലയാളപുസ്തകം ബ്രിട്ടീഷ് മ്യൂസിയം ലൈബ്രറിയിൽ ഉണ്ട്  എന്ന് ബ്രിട്ടീഷ് മ്യൂസിയം ലൈബ്രറിയുമായി നടത്തിയ കത്തിടപാടുകളിലൂടെ മനസ്സിലാക്കിയ ജോർജ്ജ് ഇരുമ്പയം അതിനെ കുറിച്ച് പ്രസിദ്ധീകരിച്ച ലേഖനമാണ് ഈ പുസ്തകത്തിന്റെ വിവരം പുറത്ത് കൊണ്ട് വന്നത്. 

## അവലംബം

## പുറം കണ്ണികൾ
*ചെറുപൈതങ്ങൾക്ക ഉപകാരാർത്ഥം ഇംക്ലീശിൽനിന്ന പരിഭാഷപ്പെടുത്തിയ കഥകൾ (ബ്രിട്ടീഷ് മ്യൂസിയം ലൈബ്രറിയിൽ സൂക്ഷിച്ചിരുന്ന പുസ്തകത്തിന്റെ ഡിജിറ്റൽ സ്കാൻ)
വർഗ്ഗം:ബാലസാഹിത്യകൃതികൾ
വർഗ്ഗം:മലയാളം അച്ചടിയുടെ ചരിത്രം
വർഗ്ഗം:ബെഞ്ചമിൻ ബെയ്‌ലി
പി. ഉണ്ണിക്കൃഷ്ണൻ

കർണാടക സംഗീതജ്ഞൻ, ചലച്ചിത്രപിന്നണിഗായകൻ എന്നീ നിലകളിൽ പ്രശസ്തനാണ് **പി. ഉണ്ണിക്കൃഷ്ണൻ**. കാതലൻ എന്ന തമിഴ് ചലച്ചിത്രത്തിൽ പാടിയ ആദ്യ ഗാനത്തിന് ദേശീയ അവാർഡ് നേടിയിട്ടുണ്ട്.

## ജീവിതരേഖ
പാലക്കാട് ജില്ലയിൽ കെ.രാധാകൃഷ്ണന്റേയും ഡോ:ഹരിണി രാധാകൃഷ്ണന്റേയും മകനായ ഉണ്ണിക്കൃഷ്ണൻ 1966 ജൂലൈ ഒമ്പതിനാണ് ജനിച്ചത്.
## സംഗീതം
## പുരസ്കാരങ്ങളും ബഹുമതികളും
## അവലംബം

വർഗ്ഗം:മികച്ച ഗായകനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:തെലുഗു ചലച്ചിത്രപിന്നണിഗായകർ‎
വർഗ്ഗം:കന്നഡ ചലച്ചിത്രപിന്നണിഗായകർ‎
വർഗ്ഗം:1965-ൽ ജനിച്ചവർ
ഹെൻ‌റി കിസിഞ്ജർ

**ഹെൻ‌റി കിസിഞ്ജർ**(**Henry Alfred Kissinger** (; ജനനസമയത്തെ നാമധേയം **ഹെയ്ൻസ് ആൽഫ്രഡ് കിസിഞ്ജർ**  on മേയ് 27, 1923 –  നവംബർ 29, 2023) സമാധാനത്തിനുള്ള നോബൽ സമ്മാനജേതാവും അമേരിക്കൻ ദേശീയ സുരക്ഷാ ഉപദേഷ്ടാവും സ്റ്റേറ്റ് സെക്രട്ടറിയും ആയിരുന്നു. ജർമനിയിൽ ജനിച്ച അദ്ദേഹം 1969 - 1977 കാലഘട്ടത്തിൽ അമേരിക്കൻ ഐക്യനാടുകളുടെ വിദേശകാര്യനയത്തിൽ പ്രധാനപങ്കുവഹിച്ചു. ശീതയുദ്ധകാലത്ത് സോവിയറ്റ് യൂണിയനുമായുള്ള സംഘർഷത്തിൽ അയവുവരുത്തിയ ഡീറ്റെ(Détente) നയം, ചൈനയുമായുള്ള ബന്ധങ്ങൾ പുനഃസ്ഥാപിക്കൽ, വിയറ്റ്നാം യുദ്ധത്തിന്റെ അവസാനം കുറിച്ച് പാരീസ് സമാധാന ഉടമ്പടി എന്നിവയിൽ കിസിഞ്ജർ പ്രധാന പങ്ക് വഹിച്ചു. പാരീസ് സമാധാന ഉടമ്പടിയിൽ ഉൾക്കൊണ്ടിട്ടുള്ള വെടിനിർത്തൽ നടപ്പിലാക്കാൻ പരിശ്രമിച്ചതിന് 1973-ൽ ഉത്തര വിയറ്റ്നാം പോളിറ്റ് ബ്യൂറൊ അംഗമായ ലെ ഡക് തൊ,കിസിഞ്ജർ എന്നിവർക്ക് നോബൽ സമ്മാനം നൽകപ്പെട്ടു, എന്നാൽ തൊ ഈ പുരസ്കാരം സ്വീകരിച്ചില്ല.

## അവലംബം


വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:1923-ൽ ജനിച്ചവർ
വർഗ്ഗം:നാസിജർമ്മനിയിൽ നിന്നും അമേരിക്കൻ ഐക്യനാടുകളിലേക്ക് കുടിയേറിയ ജൂതർ
വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ്
വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:2023-ൽ മരിച്ചവർ
ഡാർഫർ

493,180 ചതുരശ്ര കിലോമീറ്റർ വിസ്തീർണമുള്ള **ഡാർഫർ** പ്രവിശ്യ പടിഞ്ഞാറൻ സുഡാനിലാണ് സ്ഥിതി ചെയ്യുന്നത്.  മറാ അഗ്നിപർവത മേഖല ഒഴിച്ചു നിർത്തിയാൽ ഈ പ്രദേശം താരതമ്യേന പരന്ന മേഖലയാണ്.  സുഡാൻറെ ഇതരഭാഗങ്ങളിലെന്ന പോലെ ഡാർഫറിലെയും പ്രധാന വരുമാന മാർഗ്ഗം ധാന്യങ്ങൾ, പഴങ്ങൾ, പുകയില എന്നിവയുടെ കൃഷിയാണ്.  കിഴക്കൻ ഡാർഫറിൽ കാലി വളർത്തലും ഒരു പ്രധാന വരുമാനമാർഗ്ഗമാണ്.  ഡാർഫർ പ്രവിശ്യയെ മൂന്നു ഉപവിഭാഗങ്ങളായി തിരിച്ചിരിയ്ക്കുന്നു.  ഘർബ് ഡാർഫര്, ജനുബ് ഡാർഫർ, ഷമൽ ഡാർഫർ എന്നിവയാണവ.

## അവലംബം
മുതുക്ക്

വലിയ കിഴങ്ങുകളുണ്ടാവുന്ന ഒരു വള്ളിച്ചെടിയാണ് **മുതുക്ക്**. . ഔഷധമൂല്യമുള്ളതിനാൽ വനത്തിൽ നിന്നും അമിതമായി ചൂഷണം ചെയ്യുന്നതിനാൽ കാട്ടിൽ ഇതിന്റെ എണ്ണം വല്ലാതെ കുറഞ്ഞിട്ടുണ്ട്. ലൈംഗികശേഷി വർദ്ധിപ്പിക്കുന്ന മരുന്നുകളിലടക്കം പലതരം ഔഷധങ്ങളിൽ മുതുക്ക് ഉപയോഗിക്കുന്നുണ്ട്. ഇതിന്റെ കിഴങ്ങാണ് ഔഷധമായി ഉപയോഗിക്കുന്നത്. പൂക്കൾക്ക് നീലനിറമാണ്.

## അവലംബം

## പുറത്തേക്കുള്ള കണ്ണികൾ
* ഔഷധഗുണങ്ങൾ 
* രൂപവിവരണം
* http://www.ars-grin.gov/cgi-bin/npgs/html/taxon.pl?30361 

വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കിഴങ്ങുകൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വർഗ്ഗം:ഫാബേസീ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ഓടയിൽ നിന്ന് (ചലച്ചിത്രം)

1965-ൽ സത്യൻ നായകനായി പുറത്തിറങ്ങിയ മലയാളചലച്ചിത്രമാണ് **ഓടയിൽ നിന്ന്**. കേരളത്തിലെ പ്രശസ്തനായ നോവലിസ്റ്റും ചെറുകഥാകൃത്തും നാടകകൃത്തും തൊഴിലാളി പ്രസ്ഥാന പ്രവർത്തകനുമായിരുന്നു പി. കേശവദേവിന്റെ ഇതേ പേരിലുള്ള നോവലിന്റെ ചലച്ചിത്രാവിഷ്കാരമാണിത്. കെ എസ് സേതുമാധവൻ ഈ നോവലിന്റെ തമിഴ് പതിപ്പ് വായിച്ചാണ് കഥയിൽ ആകൃഷ്ടനായതും സിനിമ ചെയ്യണമെന്നുറച്ചതും.

## അഭിനേതാക്കൾ
*സത്യൻ - പപ്പു
*കെ ആർ വിജയ - ലക്ഷ്മി
*കവിയൂർ പൊന്നമ്മ - കല്യാണി
*പ്രേംനസീർ - ഗോപി
*തിക്കുറിശ്ശി സുകുമാരൻ നായർ - ചായക്കടക്കാരൻ
*എസ്.പി പിള്ള - റിക്ഷാ തൊഴിലാളി
*അടൂർ ഭാസി - പലിശ വിഴുങ്ങി വേലു മൊതലാളി

## ഗാനങ്ങൾ
*രചന- വയലാർ
*സംഗീതം- ദേവരാജൻ
*അമ്പലക്കുളങ്ങര - പി ലീല
*അമ്മേ അമ്മേ നമ്മുടെ -രേണുക
*കാറ്റിൽ ഇളം കാറ്റിൽ- പി സുശീല
*മാനത്തും ദൈവമില്ല - എ എം രാജ
*മുറ്റത്തെ മുല്ലയിൽ -എസ് ജാനകി
*മുറ്റത്തെ മുല്ലയിൽ (ശോകം)-സുശീല
*ഓ റിക്ഷാവാലാ- മെഹബൂബ്
*വണ്ടിക്കാരാ- യേശുദാസ്

## അവലംബം

യുറ്റ്യൂബിൽ ചലച്ചിത്രം കാണാം ഓടയിൽ നിന്ന്

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ചലച്ചിത്രങ്ങൾ - അപൂർണ്ണലേഖനങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കവിയൂർ പൊന്നമ്മ അഭിനയിച്ച ചലച്ചിത്രങ്ങൾ
കേരള സംസ്ഥാന സംരംഭക വികസന മിഷൻ

2011- 2012 ൽ കേരള സർക്കാർ ആവിഷ്കരിച്ച തൊഴിൽദാന പദ്ധതിയാണിത്. പതിനായിരം പുതിയ സംരംഭങ്ങളിലൂടെ ഒരു ലക്ഷം യുവജനങ്ങൾക്ക് തൊഴിൽ നൽകുക എന്നതാണീ പദ്ധതിയുടെ ലക്ഷ്യം. ഇതിന്റെ നോഡൽ ഏജൻസിയായി പ്രവർത്തിക്കുന്നത് കേരള ഫിനാൻഷ്യൽ കോർപ്പറേഷനാണ്. 
## അവലംബം

വർഗ്ഗം:കേരള സർക്കാറിന്റെ പദ്ധതികൾ
ശരണ്യ സ്വയംതൊഴിൽ പദ്ധതി

കേരളസർക്കാർ ആരംഭിച്ച ഒരു സ്വയം തൊഴിൽ പദ്ധതിയാണ് ശരണ്യ. അവിവാഹിതരായ അമ്മമാർ, വിവാഹമോചിതരായ വനിതകൾ, വിധവകൾ എന്നീ പിന്നോക്കാവസ്ഥയിലുള് വനിതകൾക്ക് ഈ പ്ധതിയിൽ അംഗമാകാം. ഈ സ്ത്രീകൾക്ക് 30 വയസ്സിനുതാഴെ പ്രായമുണ്ടാകരുത്. ഒരു ലക്ഷത്തിൽ കവിയാത്ത വാർഷിക കുടുംബവരുമാനമായിരിക്കണം. പട്ടികവർഗ്ഗവിഭാഗത്തിൽപ്പെട്ട 18-55 വയസിനിടയിലുള്ള അവിവാഹിതരായ അമ്മമാർക്കും ഈ പദ്ധതിയിൽ അംഗമാകാം.. ഇവർക്ക് 50000 രൂപവരെ ലോൺ ലഭ്യമാണ്. ഇതിൽത്തന്നെ 25000 രൂപ വരെ സബ്സിഡി ലഭിക്കും.
## അവലംബം

വർഗ്ഗം:കേരളസർക്കാരിന്റെ പദ്ധതികൾ
സാക്ഷരത കേരളത്തിൽ

ഇന്ത്യയിൽ സമ്പൂർണ്ണസാക്ഷരത നേടിയ ആദ്യസംസ്ഥാനമാണ് കേരളം. 1991 ഏപ്രിൽ 18 ന് കേരളം സമ്പൂർണ്ണ സാക്ഷരത കൈവരിച്ചതായി പ്രഖ്യാപിക്കപ്പെട്ടു. സമ്പൂർണ്ണ സാക്ഷരതാ പ്രഖ്യാപനം നടക്കുമ്പോൾ 90.86% ആണ് കേരളത്തിലെ സാക്ഷരത. പ്രഖ്യാപനം നടത്തിയത് ചേലക്കോടൻ ആയിഷയാണ്. 2011 ലെ സെൻസസ് അനുസരിച്ച് കേരളത്തിന്റെ സാക്ഷരതാ ശതമാനം 93.91 ആണ്. കൂടാതെ കേരളത്തിൽ ഏറ്റവും കൂടുതൽ സാക്ഷരതയുള്ള ജില്ല പത്തനംതിട്ട (96.33%) ഏറ്റവും കുറഞ്ഞ സാക്ഷരതയുള്ള ജില്ല പാലക്കാടും (88.49%) ആണ്. കോട്ടയവും ആലപ്പുഴയുമാണ് ഉയർന്ന സാക്ഷരതാ നിരക്കിൽ പത്തനംതിട്ടയ്ക്ക് തൊട്ടുപിന്നിലുള്ളത്.

## സാക്ഷരതാനിരക്ക്
2011 ലെ സെൻസസ് അനുസരിച്ച് കേരളത്തിലെ വിവിധമേഖലകളിലെ സാക്ഷരതാനിരക്ക് താഴെച്ചേർത്തിരിക്കുന്നു.
:* ആകെ സാക്ഷരതാനിരക്ക്- 93.91%
:* പുരുഷസാക്ഷരതാനിരക്ക്- 96.02%
:* സ്ത്രീ സാക്ഷരതാനിരക്ക്- 91.98%
## സാക്ഷരതയും ചില വസ്തുതകളും
:* കേരളത്തിൽ സമ്പൂർണ്ണ സാക്ഷരത നേടിയ ആദ്യമുനിസിപ്പാലിറ്റി- കോട്ടയം
:* സമ്പൂർണ്ണ നിയമസാക്ഷരതാ പഞ്ചായത്ത്- ആലപ്പുഴ ചെങ്ങന്നൂർ ബ്ലോക്കിലെ ചെറിയനാട്.
:* 1951 ലെ കേരളത്തിലെ മൊത്തം സാക്ഷരതാനിരക്ക്- 47.18%
:* സമ്പൂർണ്ണ സാക്ഷരതാ പ്രഖ്യാപനത്തിനുവേണ്ട കുറഞ്ഞ സാക്ഷരതാ നിരക്ക്-  90%

## അവലംബം

വർഗ്ഗം:കേരളത്തിലെ വിദ്യാഭ്യാസം
കൗതുക പാർക്ക്

തൃശ്ശൂർ ജില്ലയിൽ ചാലക്കുടി പനമ്പിള്ളി സ്മാരക ഗവണ്മെന്റ് കോളേജിനു സമീപം സ്ഥിതിചെയ്യുന്ന ഒരു ജൈവവൈവിദ്ധ്യകേന്ദ്രമാണു് **കൗതുക പാർക്ക്**. പൈതൃകമായി ഭാഗം ലഭിച്ച 1.25 ഏക്കർ ഭൂമിയിൽ വർക്കി വെളിയത്ത് എന്ന വ്യക്തി ലാഭേച്ഛകളില്ലാതെ വികസിപ്പിച്ചെടുത്തതാണു് ഈ പഠനവിനോദസഞ്ചാരകേന്ദ്രം.

വിവിധ ഇനങ്ങളിലുള്ള വൃക്ഷങ്ങൾ, മൃഗങ്ങൾ, പക്ഷികൾ, ജലജീവികൾ തുടങ്ങിയവയാണു് പാർക്കിലെ മുഖ്യ ആകർഷണങ്ങൾ. പ്രത്യേക സമ്പ്രദായങ്ങളിലൂടെ വളർത്തിയെടുത്ത് വിചിത്രരൂപത്തിൽ കാണപ്പെടുന്ന 'ആകാശവൃക്ഷങ്ങൾ', പല ജാതികളിലും പെട്ട കോഴികൾ, വാത്തുകൾ, താറാവുകൾ തുടങ്ങിയവ ഇതിൽ പെടുന്നു.

കേരളത്തിൽ പുരാതനകാലം മുതൽക്കേ ഉപയോഗിച്ചു വന്നവയും എന്നാൽ ഇപ്പോൾ പ്രചാരം നശിച്ചതുമായ ഗൃഹ-കാർഷികോപകരണങ്ങളും ഇവിടത്തെ കാഴ്ച്ചവസ്തുക്കളാണു്.

വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
പ്രിയകേരളം

കേരളസർക്കാരിന്റെ ഇൻഫർമേഷൻ പബ്ലിക് റിലേഷൻ വകുപ്പ് ആരംഭിച്ച പ്രതിവാര വാർത്താധിഷ്ഠിത പരിപാടിയാണ് പ്രിയകേരളം.  2011 ഫെബ്രുവരിയിലാണ് ഈ പരിപാടി ആരംഭിച്ചത്. എല്ലാ വെള്ളിയാഴ്ചയും ദൂരദർശനിലാണ് പരിപാടി സംപ്രേഷണം ചെയ്യുക. ആദ്യഘട്ടത്തിൽ 74000 രൂപയാണ് പരിപാടിയുടെ എഡിറ്റിംഗ്, ഗ്രാഫിക്സ്, ടൈറ്റിൽ പ്രൊഡക്ഷൻ എന്നിവയ്ക്കായി അനുവദിയ്ക്കപ്പെട്ടത്. 
## അവലംബം

വർഗ്ഗം:ടെലിവിഷൻ പരിപാടികൾ
ഹസാര, പാകിസ്താൻ

പാകിസ്താനിൽ തലസ്ഥാനമായ ഇസ്ലാമാബാദിന് വടക്കുവശത്ത് ഖൈബർ പഖ്തൂൺഖ്വാ പ്രവിശ്യയിലുള്ള ഒരു പ്രദേശമാണ് **ഹസാര** (ഹിന്ദ്കോ/പഷ്തു: هزاره, ഉർദു: ہزارہ). അബോട്ടാബാദ്, ബട്ടാഗ്രാം, ഹരിപൂർ, മാൻസേര, അപ്പർ കോഹിസ്താൻ, ലോവർ കോഹിസ്താൻ, തോർഘർ എന്നീ സിന്ധുവിന് കിഴക്കുള്ള ഏഴു ജില്ലകൾ ഈ മേഖലയിൽപ്പെടുന്നു.

വർഗ്ഗം:പാകിസ്താനിലെ ഭൂപ്രദേശങ്ങൾ
വർഗ്ഗം:ഖൈബർ പഖ്തുൻഖ്വ
അച്ഛനും മകനും

1957ൽ, വിമൽകുമാറിൻറെ സംവിധാനത്തിൽ പുറത്തിറങ്ങിയ മലയാള ചലച്ചിത്രമാണ് **അച്ഛനും മകനും**. ജഗതി എൻ.കെ. ആചാരിയാണ് ഇതിന്റെ തിരക്കഥയും സംഭാഷണവും എഴുതിയത്. തിരുനയിനാർ കുറിച്ചി, തിരുനെല്ലൂർ കരുണാകരൻ, പി. ഭാസ്കരൻ എന്നിവർ എഴുതിയ ഗാനങ്ങൾക്ക് വിമൽകുമാർ സംഗീതസംവിധാനം നിർവഹിച്ചു. തങ്കപ്പൻ നൃത്തസംവിധാനവും, വാസുദേവ് കർണാടക്കി ഛായാഗ്രഹണവും, എ. അപ്പു എഡിറ്റിംഗും നിർവഹിച്ചു. ശിവാ ഫിലിം കമ്പനി വിതരണം നടത്തിയ ഈ ചിത്രം 1957 ഏപ്രിൽ 26-ന് പ്രദർശനം തുടങ്ങി.
## അഭിനേതാക്കൾ
തിക്കുറിശ്ശി സുകുമാരൻ നായർസത്യൻടി.എസ്. മുത്തയ്യമുതുകുളം രാഘവൻ പിള്ളജി.കെ. പിള്ളബി.എസ്. സരോജശാന്തികുമാരി തങ്കംഎസ്.പി. പിള്ളബഹദൂർമാസ്റ്റർ അമ്പിളി
## പിന്നണിഗായകർ
എ.എം. രാജജിക്കികെ. റാണിശാന്ത പി. നായർശ്യാമളസ്റ്റെല്ല വർഗീസ്
## അവലംബം

വർഗ്ഗം:1957-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
വർഗ്ഗം:ജഗതി എൻ കെ ആചാരി തിരക്കഥയെഴുതിയ ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:വിമൽകുമാർ സംഗീതസംവിധാനം ചെയ്ത മലയാളചലച്ചിത്രങ്ങൾ
വർഗ്ഗം:വിമൽകുമാർ സംവിധാനം ചെയ്ത മലയാളചലച്ചിത്രങ്ങൾ
ഗീതാ ഹിരണ്യൻ

മലയാളത്തിലെ ഒരു കഥാകൃത്തായിരുന്നു **ഗീതാ ഹിരണ്യൻ**. 1974ൽ മാതൃഭൂമി വിഷുപതിപ്പിൽ പ്രസിദ്ധീകരിച്ച ദീർഘപാംഗൻ എന്ന കഥയിലൂടെ ശ്രദ്ധിക്കപ്പെട്ട അവർ പിന്നീട് *ഒറ്റസ്നാപ്പിൽ ഒതുക്കാനാവില്ല ഒരു ജന്മസത്യം*, *ഇനിയും വീടാത്ത ഹൃദയത്തിന്റെ കടം*, *അസംഘടിത* എന്നീ കഥകളിലൂടെ മലയാള കഥാസ്വാദകർക്ക് സുപരിചിതയായി. അപൂർവ്വമായി ചെറുക്കവിതകളും എഴുതിയിട്ടുണ്ട്. അർബുദരോഗത്തിന്റെ പിടിയിലായിരുന്ന അവർ 2002 ജനുവരി 2 ന് ചരമമടഞ്ഞു. 'ശിൽപ്പ കഥയെഴുതുകയാണ്' എന്ന കഥയാണ് അവർ അവസാനമായി എഴുതിയത്.

## ജീവിതം
കൊല്ലം ജില്ലയിലെ കൊട്ടാരക്കരക്കടുത്ത് കോട്ടവട്ടത്ത് സി. ശ്രീധരൻ പോറ്റിയുടേയും വസുമതിദേവിയുടേയും മകളായി 1958 മാർച്ച് 20 ന് ജനിച്ചു.  കൊട്ടാരക്കരയിൽ തെൻകുന്നത്ത് മഠത്തിലാണ് ഗീതാഹിരണ്യൻ ജനിച്ചത്.  അച്ഛൻ ശ്രീധരൻ പോറ്റിയുടെ ഏറ്റവും മൂത്ത സഹോദരിയായിരുന്നു ലളിതാംബിക അന്തർജനം.  സുവോളജിയിലാണ്  ബിരുദം പൂർത്തിയാക്കിയത്.  സാഹിത്യത്തോടുള്ള അതിയായ ഭ്രമം കാരണം മലയാളത്തിൽ ബിരുദാന്തരബിരുദവും എംഫിലും കരസ്ഥമാക്കി. കേരളത്തിലെ വിവിധ സർക്കാർ കലാലയങ്ങളിൽ അദ്ധ്യാപികയായി പ്രവർത്തിച്ചു. കേരള സാഹിത്യ അക്കാദമിയുടെ പബ്ലിക്കേഷൻ ഓഫീസറായി നിയമിതയായെങ്കിലും ജോലിയിൽ തുടരാൻ രോഗം അവരെ അനുവദിച്ചില്ല. കവിയും നിരൂപകനും അദ്ധ്യാപകനുമായ കെ.കെ. ഹിരണ്യൻ ഭർത്താവാണ്. ഉമ, ആനന്ദ് എന്നിവർ മക്കൾ. കേരള സാഹിത്യ അക്കാദമി ഇവരുടെ പേരിൽ ഒരു എൻഡൊവ്മെന്റ് ഏർപ്പെടുത്തിയിട്ടുണ്ട്.

## കൃതികൾ

### കഥക
* ഒറ്റസ്നാപ്പിൽ ഒതുക്കാനാവില്ല ഒരു ജന്മസത്യം (കഥാസമാഹാരം-1999)
* അസംഘടിത (കഥാസമാഹാരം-2002)
* ഇനിയും വീടാത്ത ഹൃദയത്തിന്റെ കടം (കഥാസമാഹാരം-2002)
* ഗീതാഹിരണ്യന്റെ കഥകൾ (കഥാസമാഹാരം-2009)

### കവിതകൾ
* സു​ഖം (പ്രതിഭാവം-2000)

## പുരസ്ക്കാരങ്ങൾ
*ടി.പി.കിശോർ അവാർഡ് 
*ജി.ശങ്കരക്കുറുപ്പ് ജന്മശതാബ്ദി കവിതാ പുരസ്ക്കാരം
*കുഞ്ചുപിള്ള സ്മാരക അവാർഡ്

## അവലംബം

## പുറത്തേക്കുള്ള കണ്ണികൾ
* Gita Hiranyan
* കഥാകൃത്ത് ഗീതാ ഹിരണ്യൻ അന്തരിച്ചു
* The beginning of the end: On the works of the late Geetha Hiranyan
വർഗ്ഗം:1956-ൽ ജനിച്ചവർ
വർഗ്ഗം: 2002-ൽ മരിച്ചവർ
വർഗ്ഗം:മാർച്ച് 20-ന് ജനിച്ചവർ
വർഗ്ഗം:ജനുവരി 2-ന് മരിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളകവയിത്രികൾ
വർഗ്ഗം:സ്ത്രീ എഴുത്തുകാർ
ഫ്രെഡറിക് ക്യൂറി

ബ്രിട്ടീഷ് നിയന്ത്രിത ഇന്ത്യയിലെ ഒരു ഭരണകർത്താവായിരുന്നു **ഫ്രെഡറിക് ക്യൂറി** (, ജീവിതകാലം: 1799 ഫെബ്രുവരി 3 – 1875 സെപ്റ്റംബർ 11). ഗവർണർ ജനറൽ ഹെൻറി ഹാർഡിഞ്ചിന്റെ വിദേശകാര്യ സെക്രട്ടറി, ലാഹോറിലെ റെസിഡന്റ് തുടങ്ങിയ ഉന്നത ഭരണപദവികൾ വഹിച്ചിട്ടുണ്ട്. ഒന്നാം ആംഗ്ലോ-സിഖ് യുദ്ധത്തിനുശേഷം സിഖ് സാമ്രാജ്യവുമായുള്ള കരാറുകളെല്ലാം ക്യൂറിയുടെ അദ്ധ്യക്ഷതയിലാണ് ഒപ്പുവക്കപ്പെട്ടത്. രണ്ടാം ആംഗ്ലോ-സിഖ് യുദ്ധം നടക്കുകയും പഞ്ചാബ് പൂർണ്ണമായും ബ്രിട്ടീഷ് ആധിപത്യത്തിൽകീഴിലാകുകയും ചെയ്തത് ക്യൂറി ലാഹോറിൽ റെസിഡന്റായിരിക്കുന്ന കാലത്താണ്.

വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
വർഗ്ഗം:1799-ൽ ജനിച്ചവർ
വർഗ്ഗം:1875-ൽ മരിച്ചവർ
ലെന നദി

സൈബീരിയയിൽ നിന്നും ഉത്ഭവിച്ചു ആർട്ടിക് കടലിൽ പതിക്കുന്ന ഒരു റഷ്യൻ നദി ആണ് **ലെന നദി**. 4,294 കി.മീ (2,668 മൈൽ) നീളമുള്ള ലെന നദിക്ക് 2,490,000 ചതുരശ്ര കിലോമീറ്റർ (960,000 ചതുരശ്ര മൈൽ) വിസ്തൃതിയുള്ള നീർത്തടം ഉണ്ട്. ഇത് ലോകത്തിലെ 11-മത്തെ ഏറ്റവും നീളം കൂടിയ നദി ആണ് . സൈബീരിയയിലെ ബൈക്കൽ മലനിരകളിൽ ആണ് ഈ നദിയുടെ ഉത്ഭവ സ്ഥാനം.

## അവലംബം

വർഗ്ഗം:റഷ്യയിലെ നദികൾ
വർഗ്ഗം:സൈബീരിയയിലെ നദികൾ
വർഗ്ഗം:ആർട്ടിക് കടലിൽ പതിക്കുന്ന നദികൾ
ഇന്ത്യൻ ഇൻകുനാബുല

ഇന്ത്യയിൽ അച്ചടി തുടങ്ങിയതുമുതൽ ഏകദേശം 1867 വരെയുള്ള കാലഘട്ടത്തിനുള്ളിൽ ഇന്ത്യയിൽ അച്ചടിച്ച പുസ്തകങ്ങളുടെ മൊത്തം സഞ്ചയത്തെയാണ് **ഭാരതീയ ആദിമുദ്രിതഗ്രന്ഥങ്ങൾ** അഥവാ **ഇന്ത്യൻ ഇൻകുനാബുല** എന്നു വിളിക്കുന്നത്. 1867-ൽ ബ്രിട്ടീഷ് ഇന്ത്യൻ ഗവൺമെന്റ് പുതുതായി നടപ്പിലാക്കിയ പത്രപുസ്തകരജിസ്ട്രേഷൻ നിയമം ഇന്ത്യയിലെ അച്ചടിയുടെ ചരിത്രത്തിലെ ഒരു നാഴികക്കല്ലായി വിലയിരുത്തപ്പെടുന്നു. ഈ നിയമത്തോടെ ഇന്ത്യയിൽ പത്രങ്ങളും പുസ്തകങ്ങളും അച്ചടിക്കുവാനും പ്രസിദ്ധീകരിക്കാനും വ്യാപകമായ നിയന്ത്രണങ്ങളുണ്ടായി. ഇത്തരം നിയന്ത്രണങ്ങൾക്കു മുമ്പു തന്നെ വെളിച്ചം കണ്ട പുസ്തകങ്ങളെയാണ് ഇന്ത്യൻ ഇൻകുനാബുലയിൽ ഉൾപ്പെടുത്തിയിരിക്കുന്നത്.

## പശ്ചാത്തലം
പത്തൊമ്പതാം ശതകത്തിന്റെ ഉത്തരാർദ്ധമാകുമ്പോഴേക്കും ഭാരതത്തിലും കേരളത്തിലും അച്ചടി ഒരു വ്യവസായമെന്ന നിലയിലേക്കു സാവധാനം ശക്തിപ്പെട്ടുവന്നിരുന്നു. അതുവരെ ഓലയിലും കടലാസ്സിലും രേഖപ്പെടുത്തിവെച്ചിരുന്ന പ്രാചീനഗ്രന്ഥങ്ങളും മറ്റും അച്ചടിച്ചു പ്രസിദ്ധീകരിക്കാൻ ഈ പുതിയ സാങ്കേതികവിദ്യ ഭാരതീയരെ സഹായിച്ചു. ക്രമേണ സമകാലീനരുടെ രചനകളും പുസ്തകരൂപത്തിൽ അച്ചടിച്ചു പുറത്തിറങ്ങാൻ തുടങ്ങി. വൃത്താന്തപത്രങ്ങളും ഇതോടൊപ്പം പുറത്തിറങ്ങാനാരംഭിച്ചു. ബംഗാളിലും മഹാരാഷ്ട്രയിലും മറ്റും ആശയസമരങ്ങൾക്കുള്ള തുറന്ന വേദി കൂടിയായി ഇത്തരം ആനുകാലികങ്ങളും വൃത്താന്തപത്രങ്ങളും.

'ഹിന്ദു'ക്കളുടെ ചിന്താമണ്ഡലത്തിൽ ദൃശ്യമായ നവചലനങ്ങൾ ഇംഗ്ലണ്ടിലും മറ്റുമുള്ള ബുദ്ധിജീവികളുടെ ശ്രദ്ധയിൽ പെടാാൻ തുടങ്ങി. പുതുതും വ്യത്യസ്തവുമായ പൗരസ്ത്യചിന്താധാരകൾ അവർക്കു  കൗതുകമുണ്ടാക്കി. ലണ്ടനിലെ റോയൽ സൊസൈറ്റി ഇക്കാര്യത്തിൽ മുൻകയ്യെടുത്തു. ഭാരതീയ ഭാഷകളിലെ പ്രധാനപ്പെട്ട പുസ്തകങ്ങൾ അച്ചടിച്ചു കിട്ടാനും സാദ്ധ്യമാണെങ്കിൽ അവയുടെയെല്ലാം വിവരങ്ങൾ ക്രോഡീകരിച്ച് ഒരു കാറ്റലോഗ് നിർമ്മിക്കാനും അവർ ബ്രിട്ടീഷ് സർക്കാരിനോടാവശ്യപ്പെട്ടു.

## അവലംബം

വർഗ്ഗം:പൗരാണിക ഗ്രന്ഥങ്ങൾ
വർഗ്ഗം:മലയാളം അച്ചടിയുടെ ചരിത്രം
സേയ നദി

റഷ്യയിലെ അമുർ നദിയുടെ ഒരു പ്രധാന പോഷക നദി ആണ്  **സേയ നദി**. സേയ അണക്കെട്ട് ഈ നദിയിൽ ആണ് സ്ഥിതി ചെയ്യുന്നത്. സേയ ജലവൈദ്യുത പദ്ധതിയിൽ നിന്നും പ്രതിവർഷം 4.91TWh വൈദ്യുതി ആണ് റഷ്യ ഉത്പാദിപ്പിക്കുന്നത്. നവംബർ മുതൽ മെയ്‌ വരെ ഉള്ള കാലയളവിൽ ഈ നദി തണുത്തുറയുന്നു. ഇപ്പോഴത്തെ കണക്ക് പ്രകാരം ലോകത്തിലെ 120-മത്തെ ഏറ്റവും നീളം കൂടിയ നദിയാണ് സേയ.

## അവലംബം

വർഗ്ഗം:റഷ്യയിലെ നദികൾ
ലിങ്ക്‌ഡ്ഇൻ

പ്രശസ്തമായ ഒരു സാമൂഹ്യക്കൂട്ടായ്മാ വെബ്സൈറ്റാണ് ലിങ്ക്ഡ്ഇൻ. പ്രോഫഷണൽ ജോലികൾ ചെയ്യുന്നവരുടെ കൂട്ടായ്മായാണ് ലിങ്ക്ഡ്ഇൻ അറിയപ്പെടുന്നത്. 20കോടി ആളുകളെ തങ്ങളുടെ നെറ്റുവർക്കിനു കീഴിൽ അംഗങ്ങളായുണ്ടെന്നാണ് കമ്പനി അവകാശപ്പെടുന്നത്. 2003 മേയ് 5 നാണ് ലിങ്ക്ഡ്ഇൻ ആരംഭിച്ചത്.
## ഭാഷകൾ
ഇംഗ്ലീഷ് ഭാഷ കൂടാതെ ഫ്രഞ്ച്, ജർമ്മൻ, ഇറ്റാലിയൻ, പോർട്ടുഗീസ്, സ്പാനിഷ്, ഡച്ച്, സ്വീഡിഷ്, റൊമാനിയൻ, റഷ്യൻ, ടർക്കിഷ്, ജാപ്പനീസ്, പോളിഷ്, കൊറിയൻ, ഇൻഡോനേഷ്യൻ, മലയ് തുടങ്ങിയ ഭാഷകളിലും സൈറ്റ് ലഭ്യമാണ്.
## അവലംബം


വർഗ്ഗം:സോഷ്യൽ നെറ്റ്വർക്കിംഗ് വെബ്‌സൈറ്റുകൾ
റോയൽ എൻഫീൽഡ് ബുള്ളറ്റ്

ബ്രിട്ടീഷ്‌ കമ്പനി ആയ റോയൽ എൻഫീൽഡ് നിർമിച്ച ഓവർഹെഡ് വാൽവ്, 4-സ്ട്രോക്, സിംഗിൾ സിലിണ്ടർ പ്രത്യേകതകളുള്ള എൻജിൻ മോട്ടോർ സൈക്കിൾ ആണ് **റോയൽ എൻഫീൽഡ് ബുള്ളറ്റ്**. തുടക്കത്തിൽ ഇംഗ്ലണ്ടിലെ വോർസെസ്റ്റർഷെയറിലെ റെഡ്ഡിച്ചിൽ റോയൽ എൻഫീൽഡ് നിർമ്മിച്ചു. ഇപ്പോൾ ഈ ബ്രിട്ടീഷ്‌ കമ്പനിയുടെ പിന്തുടർച്ചക്കാർ ആയ റോയൽ എൻഫീൽഡ് മോട്ടോർസ് ( ചെന്നൈ , ഇന്ത്യ) ആണ് ഈ മോട്ടോർ സൈക്കിൾ നിർമ്മിക്കുന്നത്. ഇന്ത്യയിൽ ലൈസൻസിന് കീഴിൽ റോയൽ എൻഫീൽഡ് മോട്ടോർസൈക്കിളുകൾ നിർമ്മിക്കുന്നതിനായി മദ്രാസ് മോട്ടോഴ്‌സ് ആദ്യം സ്ഥാപിച്ച ഒരു കമ്പനിയാണിത്. 1932 മുതൽ തുടർച്ചയായി ഉൽ‌പാദനം തുടരുന്ന ഏതൊരു മോട്ടോർസൈക്കിളിലും ഏറ്റവും ദൈർഘ്യമേറിയതും മാറ്റമില്ലാത്തതുമായ ഉൽ‌പാദനം റോയൽ എൻഫീൽഡ് ബുള്ളറ്റിനുണ്ട്. ബുള്ളറ്റ് ബ്രാൻഡ് ഇതിലും പഴയതും 75 വർഷത്തെ തുടർച്ചയായ ഉൽ‌പാദനം പിന്നിട്ടതുമാണ്. ലണ്ടനിലെ എൻ‌ഫീൽഡിലെ റോയൽ സ്മോൾ ആംസ് ഫാക്ടറിയുടെ സബ് കോൺ‌ട്രാക്ടറായിരുന്ന ബ്രിട്ടീഷ് കമ്പനിയിൽ നിന്നാണ് റോയൽ എൻഫീൽഡ്, ബുള്ളറ്റ് എന്നീ പേരുകൾ ഉരുത്തിരിഞ്ഞത്.
ലഘുചിത്രം|റോയൽ എൻഫീൾഡ് ബുള്ളറ്റ്

## പരിണാമം
എക്‌സ്‌പോസ്ഡ് വാൽവ്-ഗിയറുള്ള ഫോർ-സ്ട്രോക്ക് എഞ്ചിനിൽ നിന്ന് ഇലക്ട്രോണിക് ഫ്യുവൽ-ഇഞ്ചക്ഷനോടുകൂടിയ ഏറ്റവും പുതിയ ഓൾ-അലോയ് യൂണിറ്റ് കൺസ്ട്രക്ഷൻ എഞ്ചിനിലേക്ക് ബുള്ളറ്റ് പരിണമിച്ചു.

### 1932–1939
1932-ൽ ഫോർ-സ്ട്രോക്ക് സിംഗിൾ-സിലിണ്ടർ മോട്ടോർസൈക്കിളായി അവതരിപ്പിച്ച ഈ മോഡലാണ് ബുള്ളറ്റ് എന്ന പേര് ആദ്യമായി ഉൾപ്പെടുത്തിയത്. അതിന്റെ പിൻഗാമികളിൽ നിന്ന് (ഇപ്പോൾ പരിചിതമായവ) പല തരത്തിൽ വ്യത്യസ്തമായിരുന്ന ഇതിന് 350 സിസി, 500 സിസി ഓപ്ഷനുകളുള്ള ഒരു സിലിണ്ടറും നാല് വാൽവുകൾ ഉൾക്കൊള്ളുന്ന തുറന്ന വാൽവ് ഗിയറുള്ള ഒരു ചരിഞ്ഞ എഞ്ചിനും ഉണ്ടായിരുന്നു. 1933-ൽ, 250 സിസി ഓപ്ഷനും ശ്രേണിയിലേക്ക് ചേർത്തു.

## അവലംബം
* Royal Enfield models

വർഗ്ഗം:ഇരുചക്രവാഹനങ്ങൾ
അമുർ നദി

ലോകത്തിലെ നദികളിൽ ഏറ്റവും നീളം കൂടിയ പത്താമത്തെ നദി ആണ് **അമുർ നദി** അല്ലെകിൽ **ഹൈലോംഗ്**. (Тамур (Tamur), Manchu: ᠰᠠᡥᠠᠯᡳᠶᠠᠨ ᡠᠯᠠ.SVG, Sahaliyan Ula; ചൈനീസ് : 黑龙江; pinyin: Hēilóng Jiāng; റഷ്യൻ : рéка Аму́р, ). റഷ്യയുടെയും ചൈനയുടെയും അതിർത്തി ആയി ആണ് ഈ നദി ഒഴുക്കുന്നത്. ചൈനീസ് ഭാഷയിൽ പേരിന് അർഥം കറുത്ത വ്യാളി നദി എന്ന് ആണ് .

## ഫോസ്സിൽ
ഒട്ടനവധി ദിനോസർ ഫോസ്സിലുകൾ ഈ നദിയുടെ കരയിൽ നിന്നും കണ്ടുകിട്ടിയിടുണ്ട്.  അമ്യുറോസോറസ് , അർക്കാരാവിയ , ക്യാറനോസോറസ് എന്നിവയാണ് ഇവയിൽ പ്രധാന ഫോസ്സിലുകൾ.   

## അവലംബം

വർഗ്ഗം:ചൈനയിലെ നദികൾ
വർഗ്ഗം:റഷ്യയിലെ നദികൾ
വർഗ്ഗം:ഏഷ്യയിലെ നദികൾ
കോബ്ര ഫോഴ്സ്

നക്സലൈറ്റ് തീവ്രവാദികളെ അമർച്ച ചെയ്യാനായി ഭാരത സർക്കാർ രൂപം നൽകിയ പ്രത്യേക സേനാവിഭാഗമാണ് **കോബ്ര ഫോഴ്സ്**.അർദ്ധസൈനിക വിഭാഗമായ സി. ആർ. പി. എഫിന്റെ കീഴിലാണ് കോബ്ര പ്രവർത്തിക്കുന്നത്. കോംബാറ്റ് ബറ്റാലിയൻ ഫോർ റിസൊല്യൂട്ട് ആക്ഷൻ (COmmando Battalion for Resolute Action)എന്നാണിതിന്റെ പൂർണ്ണരൂപം. ഇതിൽ 10000 അംഗങ്ങളുണ്ടാകും. ഇവരെ നക്സൽഭീഷണിയുള്ള 70 ഓളം ജില്ലകളിൽ വിന്യസിക്കും. കോബ്ര ഫോഴ്സിന്റെ ആസ്ഥാനം ഡൽഹിയാണ്. വിന്യസിക്കപ്പെടുന്ന സംസ്ഥാനങ്ങളിലെല്ലാം ബറ്റാലിയൻ ആസ്ഥാനങ്ങളും ഉണ്ടാകും. 
## പ്രത്യേകതകൾ
ഗറില്ലാ യുദ്ധമുറകളിൽ വൈദഗ്ദ്ധ്യം നേടിയവരാണ് ഇവർ. രാജ്യത്ത് ഏറ്റവും മികച്ച രീതിയിൽ സായുധസന്നാഹങ്ങൾ കരസ്ഥമാക്കിയിരിക്കുന്ന സേനാവിഭാഗമാണിത്.  കേന്ദ്രസർക്കാരിന്റെ 1300 കോടി രൂപയുടെ ഗ്രാന്റ് നേടിയാണ് ഇത് പ്രവർത്തിക്കുന്നത്. മിനിസ്ട്രി ഓഫ് ഡിഫൻസിന് കീഴിലുള്ള ഇന്ത്യൻ ഓർഡിനൻസ് ഫാക്ടറിയിൽ തദ്ദേശീയമായി നിർമ്മിച്ച ഉപകരണങ്ങളാണ് ഇവർക്ക് വിന്യസിച്ചിട്ടുളളത്.
Cobra used
mp5
x95
UBGL 
AKM
AK47

## പരിശീലനം
മിസോറാമിലെ കൗണ്ടർ ഇൻസേർജൻസി ആന്റ് ജംഗിൾ വാർഫെയർ സ്കൂൾ(Counter Insurgency and Jungle Warfare School), സി.ആർ.പി.എഫിന്റെ സിൽച്ചാറിലെ ഭീകരവിരുദ്ധസ്കൂൾ എന്നിവിടങ്ങളിലാണ് ഇവർക്ക് പരിശീലനം നൽകുന്നത്.
## അവലംബം

വർഗ്ഗം:പ്രത്യേക സേനാ വിഭാഗങ്ങൾ
ഷുക്സിങ്ങോസോറസ്

ഒരു സോറാപോഡമോർഫ വിഭാഗത്തിൽ പെട്ട ദിനോസർ ആണ് **ഷുക്സിങ്ങോസോറസ്**. തുടക്ക ജുറാസ്സിക് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നും ആണ്. ഈ വിഭാഗത്തിലെ ദിനോസറുകളിൽ ചൈനയിൽ നിന്നും കിട്ടിയ ആദ്യ സ്പെസിമെൻ ആണ് ഇതു. ഹോലോ ടൈപ്പ് സ്പെസിമെൻ CMY LT9401 കിഴ് താടി അടക്കം ഉള്ള ഒരു പൂർണമായ തലയോട്ടിയുടെ ആണ്.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
സയൻ

ഒരു ദ്വിതീയനിറം. നീലനിറവും പച്ചനിറവും ചേർന്നുണ്ടാകുന്നു. പച്ചയ്ക്കും നീലയ്ക്കും ഇടയിലുള്ള നിറങ്ങളെ **സയൻ** എന്നു വിളിച്ചിരുന്നു. ദൃശ്യപ്രകാശത്തിൽ ഒരു പ്രത്യേക തരംഗദൈർഘ്യം കൊണ്ട് സയനെ സൂചിപ്പിക്കാനാവില്ല. എങ്കിലും 490നാനോമീറ്ററിനും 520നാനോമീറ്ററിനും ഇടയിലുള്ള തരംഗദൈർഘ്യം വരുന്ന പ്രകാശത്തിന്റെ നിറം മുഴുവൻ സയൻ എന്നുവിളിക്കുന്നു. അച്ചടിമേഖലയിലെ ഒരു പ്രാഥമികചായമാണ് സയൻ. സയൻ, മജന്ത, മഞ്ഞ എന്നീ നിറങ്ങൾ ഉപയോഗിച്ചാണ് അച്ചടിയിൽ മറ്റു നിറങ്ങൾ നിർമ്മിക്കുന്നത്.
## അവലംബം


വർഗ്ഗം:നിറങ്ങൾ
ഓർമ്മപ്പുസ്തകം

യുനെസ്കോ തയ്യാറാക്കുന്ന, വരുംതലമുറയ്ക്കായി സൂക്ഷിച്ചുവയ്ക്കേണ്ട അപൂർവ്വരേഖകളുടെ പട്ടികയാണ് ഓർമ്മപ്പുസ്തകം (Memory of the World). ആഗോളതലത്തിൽ വിവിധരാജ്യങ്ങളിൽ നിന്ന് 193 ലേറെ ഇനങ്ങൾ ഈ പുസ്തകത്തിൽ ഇതിനിടയ്ക്ക് സ്ഥാനം പിടിച്ചിട്ടുണ്ട്.  പ്രകൃതിദുരന്തങ്ങൾ, മനുഷ്യരുടെ അവഗണന, സൂക്ഷിക്കുന്നതിലെ വിമുഖത എന്നിവ പരിഗണിച്ചാണ് യുണസ്കോ ഇത്തരം രേഖകൾ ഭാവിതലമുറയ്ക്കായി സൂക്ഷിക്കാൻ തയ്യാറായത്. 1992 ലാണ് ഈ പദ്ധതി രൂപപ്പെടുന്നത്. 
## നിർവ്വഹണം
യുണസ്കോ ഡറക്ടർ ജനറൽ നിർദ്ദേശിക്കുന്ന 14 അംഗങ്ങൾ ചേർന്ന ഇന്റർനാഷണൽ അഡ്വൈസറി കമ്മിറ്റി (IAC)(International Advisory Committee- IAC)യാണ് പദ്ധതി നടപ്പിലാക്കുന്നത്. സാങ്കേതി, നിയമ, സാമ്പത്തികരൂപരേഖ തയ്യാറാക്കുന്നത് ഈ സമിതിയാണ്. ബ്യൂറോ, ടെക്നിക്കൽ സബ്ബ്കമ്മിറ്റി, മാർക്കറ്റിംഗ് സബ്ബ്കമ്മിറ്റി, രജിസ്റ്റർ സബ്ബ്കമ്മിറ്റി എന്നിങ്ങനെ സബ്സിഡിയറി ശാഖകളും ഇതിനുണ്ട്. 
## പുസ്തകത്തിലേയ്ക്കുള്ള നാമനിർദ്ദേശം
ഏത് സംഘടനയ്ക്കും രജിസ്റ്ററിലേയ്ക്ക് ഡോക്യുമെന്റുകൾ നിർദ്ദേശിക്കാം. ഐ.എ.സി ഇതിൻമേൽ ഉചിതമായ തീരുമാനമെടുക്കും. ഇതിനായി സമയം, സ്ഥലം , ജനങ്ങൾ, വിഷയം, തീം, രൂപം, സാമൂഹ്യ-സാമുദായിക-പ്രാധാന്യം ഇവ പരിഗണിച്ച് പുസ്തകത്തിൽ ഉൾപ്പെടുത്തുന്നതിന് ശ്രമിക്കും. 
## ഇതുവരെ ഉൾപ്പെടുത്തപ്പെട്ടിട്ടുള്ളവ

## സംഭാവനകളുടെ എണ്ണം

## ഇന്ത്യയിൽ നിന്നുള്ളവ
ഓർമ്മപ്പുസ്കത്തിൽ ഇന്ത്യയിൽ നിന്ന് നാല് അപൂർവ്വഗ്രന്ഥങ്ങൾ ചേർത്തിട്ടുണ്ട്. 2007 ലാണ് ഋഗ്വേദം ഉൾപ്പെടുത്തപ്പെടുന്നത്. പൂനെയിലെ ഭണ്ടാർക്കർ ഓറിയന്റൽ റിസേർച്ച് ഇൻസ്റ്റിറ്റ്യൂട്ടിൽ സൂക്ഷിച്ചിരിക്കുന്ന ഋഗ്വേദത്തിന്റെ ലിഖിതരൂപമാണിത്. 1997 ലാണ് ചെന്നൈയിലെ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഏഷ്യൻ സ്റ്റഡീസിലെ വൈദ്യശാസ്ത്രവുമായി ബന്ധപ്പെട്ട പ്രാചീന തമിഴ് കൃതികൾ ഇതിൽ ചേർക്കുന്നത്. 2003 ൽ ഇന്ത്യയിൽ സൂക്ഷിച്ചിട്ടുള്ള ഡച്ച് ലിഖിതങ്ങളും 2005 ൽ പുതുച്ചേരി ഫ്രഞ്ച് ഇൻസ്റ്റിറ്റ്യൂട്ടിലെ ശൈവലിഖിതങ്ങളും ഉൾപ്പെടുത്തി.
## അവലംബം
ദമാലാസോറസ്

സോറാപോഡ് വിഭാഗത്തിൽ പെട്ടത് എന്ന് കരുതുന്ന ഒരു ദിനോസർ ഫോസ്സിൽ ആണ് . വർഗ്ഗീകരണവും ശാസ്ത്രിയമായ പേരിട്ടൽ എന്നിവ ഇത് വരെ നടന്നിട്ടില്ല . ഇവ തുടക ജുറാസ്സിക് കാലത്ത് ജീവിച്ചവ ആണ് എന്ന് കരുതുന്നു .പൂർണമായും വർഗ്ഗികരണം ചെയാത്തത് കൊണ്ട് ഇവയെ നോമെൻ ന്യൂഡേം ആയി കരുതുന്നു. കുടുതൽ വിവരങ്ങൾ ഒന്നും തന്നെ ഇപ്പോൾ ലഭ്യമല്ല.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
എൽമിസോറസ്

അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു തെറാപ്പോഡ വിഭാഗത്തിൽ പെട്ട ദിനോസർ ആണ് **എൽമിസോറസ്**.  മംഗോളിയയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത് . കൈയുടെയും കാലിന്റെയും ഫോസ്സിലുകൾ മാത്രമേ ഇത് വരെ കണ്ടു കിട്ടിയിടുള്ളൂ  . ഹോലോ ടൈപ്പ് സ്പെസിമെൻ ZPAL MgD-I/172 കാൽ പാദത്തിലെ അസ്ഥികൾ ആണ്. പാര ടൈപ്പ് ആയി രണ്ടു സ്പെസിമെൻ ഉണ്ട് ZPAL MgD-I/98 വലതുകൈയും , കാൽ പാദവും. ZPAL MgD-I/20 കാൽ പാദത്തിലെ ഒരു അസ്ഥി.പൂർണ ഫോസ്സിലുകൾ കിട്ടാത്തതിനാൽ ഇപ്പോൾ കൂടുതൽ വിവരങ്ങൾ ലഭ്യമല്ല.

## പരിശോധനകൾ
2001-ൽ സമ്മർദം കൊണ്ട് സംഭവിക്കുന്ന എല്ലിലെ ഒടിവ് കണ്ടെത്താൻ എൽമിസോറന്റെ പാദത്തിലെ 23 എല്ലുകൾ പരിശോധിച്ചിരുന്നു , എന്നാൽ ഒന്നില്ലും ഇത് കണ്ടെത്താൻ സാധിച്ചില്ല.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ക്രൈറ്റൻസോറസ്

അങ്കിലോസോറിഡ് വിഭാഗത്തിൽ ഉൾപ്പെടുന്ന ഒരിനം ദിനോസറാണ് **ക്രൈറ്റൻസോറസ്**. ജുറാസ്സിക്‌ പാർക്കിന്റെ രചയിതാവായ ജോൺ മൈക്കൽ ക്രൈറ്റന്റെ ബഹുമാനാർത്ഥം ആണ് ഇവയ്ക്ക് ഈ പേരിട്ടത് . ചൈനയിൽ നിന്നും ആണ്  ഇവയുടെ ഫോസ്സിൽ കണ്ടുകിട്ടിയിടുള്ളത് . അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഇത് വരെ രണ്ടു ഉപവർഗ്ഗങ്ങളെ കണ്ടെത്തിയിടുണ്ട് .

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ഷുങ്ചിങ്ങോസോറസ്

അന്ത്യ ജുറാസ്സിക് കാലത്ത് ജീവിച്ചിരുന്ന ഒരു സ്റ്റെഗോസോറിഡ് വിഭാഗത്തിൽ പെട്ട ദിനോസർ ആണ് **ഷുങ്ചിങ്ങോസോറസ്**. ചൈനയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത് . 1977 ആണ് ഇവയുടെ ഫോസ്സിൽ കണ്ടു കിട്ടിയതും ആദ്യ വർഗീകരണം നടന്നതും . ഇതേ കാലയളവിൽ 1977 ചൈനയിൽ മറ്റു പല ഈ കുടുംബത്തിൽ  പെടുന്നവയുടെ ഫോസ്സിൽ കിടിയിടുണ്ടെങ്കിലും ഇവയാന്നു അതിൽ ഏറ്റവും ചെറുത്‌ .

## ശരീര ഘടന
ഈ കുടുംബത്തിലെ ഏറ്റവും ചെറിയ അംഗം ആയിരുന്ന ഇവയ്ക്ക് 10–13 അടി മാത്രം ആയിരുന്നു നീളം . വാലിന്റെ അറ്റത് 5 വലിയ മുള്ളുകൾ ഉണ്ടായിരുന്നു ഇവയ്ക്ക് .

## അവലംബം

* 

* 

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:സ്റ്റെഗോസോറിയ
ഡൈനോകൈറസ്

അന്ത്യ ക്രിറ്റേഷ്യസ് കാലത്ത് മംഗോളിയയിൽ ജീവിച്ചിരുന്ന തെറാപ്പോഡ വിഭാഗത്തിൽ പെട്ട ഒരു ദിനോസർ ആണ് **ഡൈനോകൈറസ്**. പേരിന്റെ അർഥം ഭീകരമായ കൈകൾ എന്നു ഗ്രീക്ക് ഭാഷയിൽ നിന്നും ആണ് പേര് വരുന്നത്. ഇവയുടെ ഫോസ്സിൽ ആയി കിട്ടിയിടുള്ള ഒരു ജോഡി കൈകൾ ഇന്നുവരെ കിട്ടിയിട്ടുള്ള തെരപോടകളുടെ കൈകളിൽ ഏറ്റവും വലുതാണ് (തേരി സിനോ സൌർ ഒഴിക്കെ ), അതുപോലെതന്നെ കൈപ്പതിയിലെ എല്ലുകൾ വിരലുകളെ അപേക്ഷിച്ച് നീളവും കൂടുതൽ ആയിരുന്നു.

## ഫോസ്സിൽ
ഹോലോ ടൈപ്പ് സ്പെസിമെൻ ZPal MgD-I/6 ഭാഗികമായ പൂർണമായും വേർപെട്ട അസ്ഥികൂടം ആണ് . കിട്ടിയിടുള്ള പ്രധാന ഭാഗങ്ങൾ ഒരു ജോഡി കൈകൾ ഇടതു കൈയിലെ നഖങ്ങൾ ഒഴിച്ച് , തോളിലെ എല്ലുകൾ , തൊറാസിക് വെർറ്റെബ്ര , അഞ്ചു വാരി എല്ലുകൾ , എന്നിവയാണ്.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ഡാത്തോസോറസ്

മധ്യ ജുറാസ്സിക് കാലത്ത് ജീവിച്ചിരുന്ന സോറാപോഡ് വിഭാഗത്തിൽ പെട്ട ഒരു ദിനോസർ ആണ് **ഡാത്തോസോറസ്**. ചൈനയിൽ നിന്നും ആണ് ഇവയുടെ ഫോസ്സിൽ കണ്ടു കിട്ടിയത് . പേരിന്റെ അർഥം ചൈനീസിൽ വലിയ തല ഉള്ള പല്ലി എന്നാണ് . ഇത് വരെ രണ്ടു ഭാഗികമായ ഫോസ്സിലുകൾ മാത്രമേ ഇവയുടെ കിട്ടിയിടുള്ളൂ . ഫോസ്സിൽ കണ്ടെത്തലുകളുടെ അടിസ്ഥാനത്തിൽ ഇവ ഒറ്റ ആയി സഞ്ചരിച്ചിരുന്ന ജീവികൾ ആണ് എന്ന് കരുതുന്നു.  

## ശരീര ഘടന
ഏകദേശം 15 മീറ്റർ ആണ് നീളം കണക്കാക്കിയിട്ടുളത്. മറ്റു സോറാപോഡകളെ അപേക്ഷിച്ച് വലിയ തല, പിന്നെ തവി പോലെ ഉള്ള പല്ലുക്കളും ആയിരുന്നു ഇവയ്ക്ക്. 

## അവലംബം

* Creisler B, 'Chinese Dinosaurs:Naming The Dragons' The Dinosaur Report, Fall 1994, pp16–17

* 



വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
ഷുവാങ്ജീസോറസ്

സോറാപോഡ് വിഭാഗത്തിൽ പെട്ട ഒരു വലിയ ദിനോസർ ആണ് **ഷുവാങ്ജീസോറസ്**. മധ്യ ജുറാസ്സിക് കാലത്ത് ഇന്നത്തെ ചൈനയിൽ ആണ് ഇവ ജീവിച്ചിരുന്നത് .  2000-തിൽ ആണ് ഇവയുടെ വിവരണവും വർഗീകരണവും നടന്നതു. ഫോസ്സിൽ കണ്ടു കിട്ടിയ ഗ്രാമത്തിന്റെ പേര് ആണ് ഇവയുടെ ആദ്യ നാമം . ഇവയെ കുറിച്ച് കുടുതൽ പഠനങ്ങൾ നടക്കുന്നു.

## അവലംബം

* X. Fang, Pang, J., Y. Zhang, Pan, X. Wang, Li and Cheng. 2000. [Lower, Middle, and Upper Jurassic divisions of the Lufeng region of Yunnan province]. Proceedings of the Third National Stratigraphical Conference of China. Geological Publishing House, Beijing 208-214

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
സിറ്റിപാറ്റി

അന്ത്യ ക്രിറ്റേഷ്യസ് കാലത്ത് മംഗോളിയയിലെ ഗോബി മരുഭുമിയിൽ ജീവിച്ചിരുന്ന ഒരു ദിനോസർ ആണ് **സിറ്റിപാറ്റി**. മുട്ടകൾക്ക് അടയിരിക്കുന്ന രീതിൽ പെട്ട നിരവധി ഫോസ്സിൽ ഇവയുടെ കിട്ടിയിടുണ്ട് . പറക്കാത്ത ദിനോസറുകൾക്കും പക്ഷികൾക്കും ഇടയിൽ ഉള്ള ബന്ധം ഉറപ്പിക്കാൻ ഇവയുടെ ഈ ഫോസ്സിലുകൾ വളരെ ഏറെ സഹായകരമായി.

## ശരീര ഘടന
കിട്ടിയതിൽ വെച്ച് ഏറ്റവും വലിയ സിറ്റിപാറ്റിക്ക് എമുവിന്റെ അത്രയും വലിപ്പം ഉണ്ടായിരുന്നു (ഉദേശം 9 അടി നീളം). ,മറ്റു പ്രതേകതകൾ നീണ്ട കഴുത്ത് , കുറിയ വാല് , പല്ലുകൾ ഇല്ലാത്ത കൊക്ക് ,തലയിൽ കാസവരിയെ പോലെ ഉള്ള ആവരണം എന്നിവയാണ് .

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ദാനോസോറസ്

സോറാപോഡ് വിഭാഗത്തിൽ പെട്ട ഒരു ദിനോസർ ആണ് **ദാനോസോറസ്.** അന്ത്യ ജുറാസ്സിക് കാലത്ത് ചൈനയിൽ ജീവിച്ചിരുന്ന ഇവയ്ക്ക് ബെല്ല്യുസോറസമായി അടുത്ത സാമ്യങ്ങൾ ഉണ്ട്. ഇവയുടെ ഉപ വർഗ വിവരണം നടന്നത് 2005-ൽ ആണ്. ഇവയുടെ കണ്ടു കിട്ടിയിട്ടുള്ള ഫോസ്സിൽ ഭാഗങ്ങൾ തലയോട്ടിയും ഭാഗങ്ങളും, നട്ടെല്ല്, ഭാഗികമായ കൈ കാലുകളുടെ അസ്ഥികൾ എന്നിവയാണ്.

## അവലംബം
* Eusauropoda  from Thescelosaurus! website.
* Brachiosauridae at Mikko's Phylogeny Archive 

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
കോൺകോറാപ്റ്റോർ

തെറാപ്പോഡ വിഭാഗത്തിൽ പെടുന്ന ഒവി രാപ്റ്റൊർ ജെനുസിൽ പെട്ട ഒരു ദിനോസർ ആണ് **കോൺകോറാപ്റ്റോർ**. അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയെ കണ്ടു കിട്ടിയിടുള്ളത് മംഗോളിയയിൽ നിന്നും ആണ് . ഹോലോ ടൈപ്പ് സ്പെസിമെൻ IGM 100/20 ഭാഗികമായ അസ്ഥികൂടവും തലയോട്ടിയും ആണ്. 

## ശരീര ഘടന
വളരെ ചെറിയ ഒരു ദിനോസർ ആയിരുന്നു ഇവ 1  - 2 മീറ്റർ മാത്രം ആയിരുന്നു ഇവയുടെ നീളം . ഇവയുടെ തലയിലെ എല്ലുകൾ മിക്കതും വായു അറകൾ നിറഞ്ഞതായിരുന്നു . മറ്റു ഒവി രാപ്ടോർ ദിനോസറുകളെ പോലെ ഇവയ്ക്ക് തലയിൽ ആവരണം ഉണ്ടായിരുന്നില്ല . വളരെ ശക്തിയേറിയ കൊക്ക് ആയിരുന്നു ഇവയ്ക്ക് .

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ഷുവാങ്ടോങ്ഗോസിലറസ്

ചൈനയിൽ നിന്നും ഫോസ്സിൽ കിട്ടിയ തെറാപ്പോഡ വിഭാഗത്തിൽ പെട്ട ഒരു ദിനോസർ ആണ് **ഷുവാങ്ടോങ്ഗോസിലറസ്**.  പേരിന്റെ അർഥം പൊള്ളയായ വാലുള്ള എന്നാണ് . 1984-ൽ ആണ് ഇവയെ കണ്ടെത്തിയത്. മധ്യ ജുറാസ്സിക് കാലത്ത് ജീവിച്ചിരുന്ന ഒരു ചെറിയ തെറാപ്പോഡ വിഭാഗം ദിനോസർ ആണെന്ന് ആണ് ആദ്യം വിചരിചിരുന്നതു.  എന്നാൽ പുതിയ പഠനങ്ങൾ സൂചിപിക്കുന്നത് ഇവ ഒരു പൂർണമായ വളർച്ച എത്താത്ത ദിനോസർ ആയിരുന്നു എന്നാണ് . കണ്ടുകിട്ടിയിടുള്ള ഫോസ്സിൽ ഒരെണം മാത്രം ആണ് ഭാഗങ്ങൾ തലയും കാലുകളും ഒഴിച്ചുള്ള ഭാഗങ്ങൾ ആണ് .

## അവലംബം

* Details on ''Chuandongocoelurus'', from the Dinosaur Mailing List (includes full redescription) 

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
ഡൊങ്യാങ്ഗോസോറസ്

അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു സോറാപോഡ് വിഭാഗത്തിൽ പെട്ട വലിയ ഒരു ദിനോസർ ആണ് **ഡൊങ്യാങ്ഗോസോറസ്**. ഒരേ ഒരു ഉപവർഗത്തിനെ മാത്രമേ ഇത് വരെ കണ്ടെത്തിയിട്ടുള്ളൂ . ഒരു ഭാഗികമായ ഫോസ്സിൽ മാത്രമേ ഇവയുടെ ഇത് വരെ കിട്ടിയിട്ടുള്ളൂ . ചൈനയിൽ നിന്നും ആണ് ഫോസ്സിൽ കണ്ടുകിട്ടിയിട്ടുള്ളത് . ടൈറ്റനോസോറീൻ കുടുംബത്തിൽ പെട്ട ദിനോസർ ആണ് എന്ന് കരുതുന്നു.ഹോലോ ടൈപ്പ് സ്പെസിമെൻ DYM 04888 ഭാഗങ്ങൾ നട്ടെലിന്റെ ഭാഗങ്ങൾ, ഇടുപ്പിലെ മൂന്ന് എല്ലുകളും ആണ് . 

## ശരീര ഘടന
വളരെ വലിയ ഒരു സോറാപോഡ് ദിനോസർ ആണ് ഇവ.15 മീറ്റർ നീളവും , 5 മീറ്റർ ഉയരവും ആണ് കണക്കാകിയിടുളത് .

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ഈക്വീജൂബസ്

ഹദ്രോസറോയിഡ് കുടുംബത്തിൽ പെട്ട ദിനോസർ ആണ് **ഈക്വീജൂബസ്**. ഇവ ജീവിച്ചിരുന്നത് തുടക്ക ക്രിറ്റേഷ്യസ് കാലത്ത് ആയിരുന്നു. ചൈനയിൽ നിന്നും ആണ് ഫോസ്സിൽ കണ്ടു കിട്ടിയിട്ടുള്ളത് . ഹോലോ ടൈപ്പ്  IVPP V12534 ഭാഗങ്ങൾ പൂർണമായ തലയോട്ടി, കിഴ് താടി , ഗ്രൈവകശേരുക 7 എണ്ണം , വക്ഷീയകശേരുക 16 എണ്ണം , ത്രൈകശകലങ്ങൾ 6 എണ്ണം എന്നിവയാണ് .

## ശരീര ഘടന
ഏകദേശം 7 മീറ്റർ നീളവും 2.5 ടൺ ഭാരവും ആണ് കണക്കകിയിടുള്ളത്. ഇവയ്ക്ക് സാധാരണയായി ഈ വിഭാഗം ദിനോസരുകളിൽ കണ്ടു വരുന്ന പുരികങ്ങളുടെ മുകളിൽ ഉള്ള അസ്ഥി (Palpebral (bone)) ഇല്ല .

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
ഡൈലോഫസോറസ്

തെറാപ്പോഡ  വിഭാഗത്തിൽ പെട്ട ഒരു ദിനോസർ ആണ് **ഡൈലോഫസോറസ്**. തുടക്ക ജുറാസ്സിക് കാലത്ത് ഏകദേശം 19.3 കോടി വർഷങ്ങൾക്കു മുമ്പാണ് ഇവ ജീവിച്ചിരുന്നത്. 1954 ൽ  ആണ് ആദ്യ വർഗീകരണം നടന്നത്.

## ശരീര ഘടന
ഏകദേശം നീളം 23 അടി ആണ് കണക്കകിയിടുള്ളത് , ഭാരം ആകട്ടെ അഞ്ഞൂറ് മുതൽ ആയിരം കിലോ വരെയും.തലയിൽ മൂക്കിനും കണ്ണുകൾക്കും മുകളിൽ ഉള്ള അസ്ഥികൊണ്ടുള്ള ഉയർന്ന ആവരണം ഉണ്ടായിരുന്നു ഇവയ്ക്ക് .നീളമേറിയ പല്ലുകൾ ആയിരുന്നു ഇവയ്ക്കു, പക്ഷെ ബലം കുറവായിരുന്നു. മേൽ താടിയിൽ 12 പല്ലുകൾ ഉണ്ടായിരുന്നു ഇവയ്ക്ക് .

## അവലംബം


File:Dilophosaurus.jpg
File:Dilophosaurus skull.jpg
File:Dilophosaurus wetherilli 2.jpg


വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
കിസാൻ വികാസ് പത്ര

ഇന്ത്യാ ഗവൺമെന്റ് ആവിഷ്കരിച്ച സമ്പാദ്യപദ്ധതികളിലൊന്നാണ് **കിസാൻ വികാസ് പത്ര**. എട്ടുവർഷവും ഏഴ് മാസവും കൊണ്ട് നിക്ഷേപത്തുക ഇരട്ടിയായി തിരിച്ചുകിട്ടുന്ന ആകർഷകമായ നിക്ഷേപപദ്ധതിയാണിത്.   കേന്ദ്രസർക്കാരിന്റെ ഡയറക്ടറേറ്റ് ഓഫ് സ്മാൾ സേവിംഗ്സ് പോസ്റ്റ് ഓഫീസുകളിലൂടെ സേവിംഗ്സ് ബോണ്ടുകളായി വിറ്റഴിക്കപ്പെടുന്ന ഇവ രാജ്യത്തെ എല്ലാ പൗരൻമാർക്കും ഒരുപോലെ പ്രയോജനപ്പെടുത്താവുന്നതാണ്. രണ്ടര വർഷത്തിനകം നിക്ഷേപത്തുകയും അതിന്റെ അതുവരെയുള്ള പലിശയും തിരിച്ചുനേടാവുന്നതാണ്. 

പോസ്റ്റോഫീസിൽ നിന്ന് ലഭിക്കുന്ന ഫോം പൂരിപ്പിച്ച് നിക്ഷേപത്തുക പണമായോ ഡി.ഡിയായോ ചെക്കായോ സ്വന്തം ഫോട്ടോഗ്രാഫിനൊപ്പം നൽകാം. നിക്ഷേപകന്റെ പേരും തീയതിയും മെച്യുരിറ്റി തീയതിയും ഉൾപ്പെടുത്തപ്പെട്ട സാക്ഷ്യപത്രം പോസ്റ്റോഫീസിൽ നിന്ന് ലഭിക്കും. എന്നാൽ കമ്പനികൾക്കോ എൻ.ആർ.ഐയ്ക്കോ ഹിന്ദു കൂട്ടുകുടുംബതിനോ ഈസേവനം ലഭ്യമല്ല.
## അവലംബം

വർഗ്ഗം:സമ്പാദ്യപദ്ധതികൾ
വർഗ്ഗം:സർക്കാർ ധനസഹായങ്ങൾ ഇന്ത്യയിൽ
സമേതി, കേരളം

കേരളസംസ്ഥാനത്ത് നടപ്പിലാക്കി വരുന്ന ആത്മ (അഗ്രികൾച്ചറൽ ടെക്നോളജി മാനേജ്മെന്റ് ഏജൻസി)പദ്ധതിയുടെ ഭാഗമായ പരിശീലന കേന്ദ്രമാണ് സമേതി. കൃഷി അനുന്ധ മേഖലയിൽ വിജ്ഞാന വ്യാപനം നൽകുന്ന കേന്ദ്രമാണ് സമേതി.  കേരളത്തിൽ തിരുവനന്തപുരത്ത് ആനയറയിൽ വെൺപാലവട്ടം- കഴക്കൂട്ടം- കോവളം ബൈപാസ് റോഡിലാണ് ഇത് സ്ഥിതിചെയ്യുന്നത്. കാർഷിക വകുപ്പ് സെൻട്രൽ സെക്ടർ എക്സ്ടെൻഷൻ റിഫോം സ്കീമിലുൾപ്പെടുത്തി സ്ഥാപിച്ചിരിക്കുന്ന പരിശീലനസ്ഥാപനമാണിത്. 12-12-201 ന് അന്നത്തെ മുഖ്യമന്ത്രിയായിരുന്ന സ. വി.എസ്. അച്യുതാനന്ദൻ കർഷകഭവനവും സമേതി കെട്ടിടവും ഉദ്ഘാടനം ചെയ്തു. 
## സമേതിയുടെ ലക്ഷ്യങ്ങൾ
:# സംസ്ഥാനതല നോഡൽ ട്രെയിനിംഗ് ഇൻസ്റ്റിറ്റ്യൂട്ട് ആയി കാർഷികമാനേജ്മെന്റ് മേഖലയിൽ പ്രവർത്തിക്കുക.
:# എക്സ്റ്റെൻഷൻ മാനേജ്മെന്റിൽലും പൊതു- സ്വകാര്യ വികസനപദ്ധതികളിൽ ശേഷിപോഷണത്തിന് സഹായിക്കുകയും ചെയ്യുക.
:# പദ്ധതി ആസൂത്രണം, പദ്ധതി നടപ്പാക്കൽ എന്നിവയിൽ കൺസൾട്ടൻസി സേവനം നൽകുക.
:# കാർഷിക വികസന പ്രവർത്തനങ്ങളിൽ റൂട്ട്തലത്തിലും മധ്യമതലത്തിലും ആവശ്യകത അടിസ്ഥാനപ്പെടുത്തി പരിശീലനം സംഘടിപ്പിക്കുക.
:# മാനേജ്മെന്റ്, കമ്മ്യൂണിക്കേഷൻ, പങ്കാളിത്ത മെത്തഡോളജി എന്നിവയിൽ മോഡ്യൂളുകൾ രൂപപ്പെടുത്തുക.
## സംഘാടനരൂപം
പദ്ധതിയുടെ വിജയകരമായ നടത്തിപ്പിന് ജനറൽ കൗൺസിൽ (General Council),എക്സിക്യൂട്ടീവ് കൗൺസിൽ (Executive Council), സമേതി ഡയറക്ടർ (Director SAMETI) മറ്റ് സ്റ്റാഫ് എന്നിങ്ങനെ രൂപപ്പെടുത്തിയിരിക്കുന്നു.
## കോഴ്സുകൾ
മറ്റ് മുഖ്യ പരിശീലന പരിപാടികൾക്കുപുറമേ ഹൈദരാബാദിലെ മാനേജ്  (MANAGE) എന്ന സംഘടനയുമായിച്ചേർന്ന് വിദൂരവിദ്യാഭ്യാപരിപാടിയായ PGDAEM ൽ പരിശീലനം നൽകുന്നു.
## പരിശീലനം
പങ്കാളിത്ത പരിശീലനപദ്ധതിയാക്കാണ് സമേതി മുഖ്യസ്ഥാനം നൽകുന്നത്. സന്ദർശനം, ഗ്രൂപ്പ് ചർച്ച, അനുഭവങ്ങൾ പങ്കുവയ്ക്കൽ എന്നിവയും പരിശെീലനത്തിലുൾച്ചേർത്തിട്ടുണ്ട്. 
## അവലംബം

## പുറത്തേയ്ക്കുള്ള കണ്ണികൾ
# * സമേതി വെബ്സൈറ്റ്
#  *കേരളഭൂഷണം വാർത്ത

വർഗ്ഗം:കാർഷികകേരളം
ജടവള്ളി

**ആനമുള്ള്** എന്നും അറിയപ്പെടുന്ന **ജടവള്ളി** നിറയെ മുള്ളുകളുള്ള വലിയ ഒരു വള്ളിച്ചെടിയാണ്. .

## സബ്സ്പീഷീസ്
The Catalogue of Life lists:
* *D. h. concanensis*
* *D. h. glabrescens* (Prain) Thoth. & Nair
* *D. h. horrida*

## ചിത്രശാല

പ്രമാണം:Dalbergia horrida.jpg
പ്രമാണം:Dalbergia horrida (7432490602).jpg
പ്രമാണം:Dalbergia horrida at Mayyil, Kannur (2).jpg
പ്രമാണം:Dalbergia horrida flower - ജടവള്ളി പൂവ് 01.jpg
പ്രമാണം:Dalbergia horrida - Prickly Dalbergia at Blathur 2017 (2).jpg


## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വെള്ളമഞ്ചി

6 മീറ്റർ വരെ ഉയരം വയ്ക്കുന്ന ഒരു ചെറിയ മരമാണ് **വെള്ളമഞ്ചി**. . പശ്ചിമഘട്ടതദ്ദേശവാസിയാണ്.നിത്യഹരിതവനങ്ങളിൽ കാണുന്നു.

## ചിത്രശാല

File:Kath-jamun (Hindi- कठजामुन) (4468651085).jpg
File:Chinna Neredu (Telugu- చిన్న నేరేడు) (4468647711).jpg
File:Syzygium salicifolium 09.JPG
File:Syzygium salicifolium at Peravoor (3).jpg
File:Vellamanchi (Malayalam- വെള്ളമഞ്ചി) (8593145980).jpg
File:Syzygium salicifolium at Peravoor (5).jpg


## അവലംബം

## പുറത്തേക്കുള്ള കണ്ണികൾ
* http://www.biotik.org/india/species/s/syzyheyn/syzyheyn_en.html
* http://indiabiodiversity.org/species/show/18989

വർഗ്ഗം:വൃക്ഷങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:സൈസീജിയം
കേരള കാനേഷുമാരി 2011

2011 സെൻസസ് പ്രകാരം കേരളത്തിലെ ജനസംഖ്യ 3,33,87,677 ആണുള്ളത്. ഇതിൽ 16,021,290 പുരുഷൻമാരും 17,366,387 സ്ത്രീകളുമാണ്. ഇന്ത്യയുടെ 1.3 ശതമാനമാണ് കേരളത്തിന്റെ വിസ്തൃതിയെങ്കിൽ ഇന്ത്യൻ ജനസംഖ്യയുടെ 3.1 ശതമാനത്തോളമാണ് കേരളത്തിലുള്ളത്. ഒരു കിലോമീറ്റർ പരിധിയിൽ 859 ജനങ്ങളെന്ന കേരളത്തിന്റെ ശരാശരി ദേശീയ ശരാശരിയേക്കാൾ ഏകദേശം 3 ഇരട്ടിയാണ്. ജനസാന്ദ്രതയേറിയ സംസ്ഥാനങ്ങളിലൊന്നായ കേരളം ജനസംഖ്യാ വളർച്ചാ നിരക്ക് 4.86 ശതമാനം കൂടുതലാണ്. (1,546,303 പേർ). കേരളജനസംഖ്യയിൽ 52.28 ശതമാനം (1,74,55,506)ഗ്രാമീണരും 47.72 ശതമാനം(1,59,32,171) പട്ടണവാസികളുമാണ്.
## ജനസംഖ്യ ജില്ലാടിസ്ഥാനത്തിൽ

## കേരളത്തിലെ സ്ത്രീ-പുരുഷ അനുപാതം
ലിംഗശരാശരി കേരളത്തിലിപ്പോൾ ആയിരം പുരുഷന്മാർക്ക് 1084 സ്ത്രീകളാണ്. ഇന്ത്യയിൽ ഇപ്രകാരം സ്ത്രീകൾ പുരുഷന്മാരേക്കാൾ മുന്നിട്ടു നിൽക്കുന്ന ഏക സംസ്ഥാനമാണ് കേരളം. ദേശീയ ശരാശരിയെക്കാൾ  144 സ്ത്രീകളാണ് കേരളത്തിൽ കൂടുതലുള്ളത്. 2001 ൽ ആയിരം പുരുഷൻമാർക്ക് 1058 സ്ത്രീകളായിരുന്നു. സ്ത്രീ-പുരുഷാനുപാതം വർദ്ധിക്കുന്നത് സാമൂഹികവികസനത്തിന്റെ സൂചികയായി പരിഗണിക്കപ്പെടുന്നു. കേരളത്തിൽ ഏറ്റവും കൂടുതൽ സ്ത്രീ- പുരുഷാനുപാതം കണ്ണൂർ ജില്ലയിലാണ്. 1000 ന് 1133 സ്ത്രീകൾ. ഇടുക്കിയിലാണ് ഏറ്റവും കുറവ് - 1006.

## വളർച്ചാനിരക്ക്
ആഗോള ജനസംഖ്യാ വളർച്ചാനിരക്കായ 12.97 ശതമാനത്തിലും ദേശീയ ജനസംഖ്യാവളർച്ചാനിരക്കായ 17.64 ശതമാനത്തിലും കുറവാണ് കേരളത്തിന്റെ വളർച്ചാനിരക്ക് (4.86). ഏറ്റവും കുറവ് വളർച്ചാനിരക്ക് രേഖപ്പെടുത്തപ്പെട്ട ഇന്ത്യൻ സംസ്ഥാനങ്ങളിൽ മുന്നിൽ നാഗാലാന്റും രണ്ടാം സ്ഥാനത്ത് കേരളവുമാണ്. 

## ദശവർഷ ജനസംഖ്യാവളർച്ചാനിരക്ക്
1951-68 കാലഘട്ടത്തിൽ ദേശീയശരാശരി 21.64 ആയിരുന്നു എങ്കിൽ അന്ന് കേരളത്തിലേത് 24.76 ആയിരുന്നു. 2001- 2011 എത്തുമ്പോഴേയ്ക്കും ദേശീയശരാശരിയായ 17.64 നെക്കാൾ കേരളത്തിന്റെ വളർച്ചാനിരക്ക് 4.86 ആയി കുറഞ്ഞു.

#### ജനസാന്ദ്രതയും വളർച്ചാനിരക്കും

## ജനസാന്ദ്രത
ചതുരശ്ര കിലോ മീറ്ററിന് 859 ആളുകളാണ് കേരളത്തിൽ ജനസാന്ദ്രത. തിരുവനന്തപുരത്താണ് ജനസാന്ദ്രത ഏറ്റവും കൂടുതൽ- 1509. ഏറ്റവും കുറവ് ഇടുക്കിയിൽ- 254. 
## സാക്ഷരതാനിരക്ക്
2011 ലെ സെൻസസ് അനുസരിച്ച് കേരളത്തിലെ വിവിധമേഖലകളിലെ സാക്ഷരതാനിരക്ക് താഴെച്ചേർത്തിരിക്കുന്നു.
:* ആകെ സാക്ഷരതാനിരക്ക്- 93.91%
:* പുരുഷസാക്ഷരതാനിരക്ക്- 96.02%
:* സ്ത്രീ സാക്ഷരതാനിരക്ക്- 91.98%
## അവലംബം

## പുറത്തേയ്ക്കുള്ള കണ്ണികൾ
* http://censusindia.gov.in/

* Census 2011

വർഗ്ഗം:കാനേഷുമാരി
ജോർജ്ജ് ക്ലൂണി

ഒരു അമേരിക്കൻ നടനും സംവിധായകനും നിർമ്മാതാവും തിരക്കഥാകൃത്തുമാണ് **ജോർജ്ജ് തിമോത്തി ക്ലൂണി**(ജനനം: 6, മേയ്, 1961). മികച്ച നടനുള്ള ഗോൾഡൻ ഗ്ലോബ് പുരസ്ക്കാരം രണ്ടുതവണ നേടിയിട്ടുണ്ട്. രാഷ്ട്രീയം, ജീവകാരുണ്യം തുടങ്ങിയ മേഖലകളിലും സജീവമായി പ്രവർത്തിക്കുന്ന ക്ലൂണി, 2008 ജനുവരി 31 മുതൽ ഐക്യരാഷ്ട്രസഭയുടെ സമാധാനദൂതനായി പ്രവർത്തിക്കുന്നു.

## ആദ്യകാല ജീവിതം

നീന ബ്രൂസ് - നിക്ക് ക്ലൂണി ദമ്പതികളുടെ മകനായി കെന്റക്കിയിലെ ലെക്സിംഗ്ടണിൽ ജനിച്ചു. പിതാവ് ഒരു ഗെയിം ഷോ അവതാരകനായിരുന്നു. റോമൻ കത്തോലിക്ക വിശ്വാസത്തിൽ വളർന്നു. കെന്റക്കിയിലും ഒഹായോവിലുമായിരുന്നു സ്കൂൾ വിദ്യാഭ്യാസം. മിഡിൽ സ്കൂൾ കാലഘട്ടത്തിൽ മുഖപേശികളെ തളർത്തുന്ന ബെൽസ് പാൾസി പിടിപെട്ടുവെങ്കിലും ഒരുവർഷത്തിനകം തന്നെ രോഗവിമുക്തനായി. രോഗവും സഹപാഠികളുടെ കളിയാക്കലുമൊക്കെയായി, തന്റെ ജീവിതത്തിലെ ഏറ്റവും വിഷമം പിടിച്ച കാലമായിരുന്നു അത് എന്ന് ജോർജ്ജ് ക്ലൂണി പിന്നീട് അഭിപ്രായപ്പെട്ടു. 

പിന്നീട് കെന്റക്കിയിലെ അഗസ്റ്റാ ഹൈസ്കൂളിൽ ചേർന്നു. 1979-81 കാലഘട്ടത്തിൽ നോർത്തേൺ കെന്റക്കി യൂണിവേഴ്സിറ്റിയിൽ ബ്രോഡ്കാസ്റ്റ് ജേർണലിസത്തിൽ മേജർ ചെയ്തു. കുറച്ചുകാലം സിൻസിനാറ്റി യൂണിവേഴ്സിറ്റിയിലും പഠിച്ചുവെങ്കിലും ബിരുദം നേടിയില്ല.

## അവലംബം

## പുറത്തേക്കുള്ള കണ്ണികൾ
* 
* പീപ്പിൾ.കോം/ജോർജ്ജ് ക്ലൂണി
* നോട്ട് ഓൺ അവർ വാച്ച് പ്രൊജക്റ്റ്  ജോർജ്ജ് ക്ലൂണി, മാറ്റ് ഡാമൻ, ബ്രാഡ് പിറ്റ് തുടങ്ങിയവർ ചേർന്ന് രൂപീകരിച്ച ജീവകാരുണ്യ സംഘടനയുടെ ഔദ്യോഗിക സൈറ്റ്

വർഗ്ഗം:1961-ൽ ജനിച്ചവർ

വർഗ്ഗം:മേയ് 6-ന് ജനിച്ചവർ

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:അമേരിക്കൻ ചലച്ചിത്ര നിർമ്മാതാക്കൾ
വർഗ്ഗം:അമേരിക്കൻ ചലച്ചിത്രസംവിധായകർ
വെള്ളപ്പരപ്പൻ

കേരളത്തിൽ അപൂർവ്വമായി മാത്രം കാണപ്പെടുന്ന ഒരിനം ചിത്രശലഭമാണ് **വെള്ളപ്പരപ്പൻ** (*Gerosis bhagava*). ചിത്രശലഭങ്ങളിലെ തുള്ളൻ ശലഭങ്ങളുടെ വിഭാഗത്തിൽപ്പെടുന്നു.വെള്ളീട്ടി മരത്തിലാണ്‌ (Dalbergia lanceolaria)ഇവ മുട്ടയിടുന്നത്.

## അവലംബം
	
## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:തുള്ളൻ ചിത്രശലഭങ്ങൾ
വേദസാക്ഷി മാക്സിമസ്

ഏഴാം നൂറ്റാണ്ടിലെ ഒരു ക്രൈസ്തവതാപസനും, ദൈവശാസ്ത്രജ്ഞനും, പണ്ഡിതനുമായിരുന്നു **വേദസാക്ഷി മാക്സിമസ്**  (ആംഗലം: മാക്സിമസ് ദ കൺഫെസ്സർ; 580 – 13 ആഗസ്റ്റ് 662). *ദൈവശാസ്ത്രജ്ഞൻ മാക്സിമസ്*, *കോൺസ്റ്റാന്റിനോപ്പിളിലെ മാക്സിമസ്* എന്നീ പേരുകളിലും അദ്ദേഹം പ്രസിദ്ധനാണ്. ആദ്യം സർക്കാർ ഉദ്യോഗസ്ഥനായിരുന്ന മാക്സിമസ്, ബൈസാന്തിയൻ ചക്രവർത്തി ഹെരാക്ലിയസിന്റെ മുഖ്യസചിവന്റെ ചുമതല വഹിച്ചു.  എന്നാൽ രാജനീതിയിലെ ഈ പദവി ഉപേക്ഷിച്ച് ഒടുവിൽ അദ്ദേഹം സന്യാസം സ്വീകരിച്ചു. തുടർന്ന് കാർത്തേജിലെത്തിയ മാക്സിമസ് നവപ്ലേറ്റോണിക ചിന്തകന്മാരുടെ രചനകൾ പഠിക്കുകയും എഴുത്തുകാരനെന്ന നിലയിൽ പേരെടുക്കുകയും ചെയ്തു. 

ക്രിസ്തുവിലെ ദൈവ, മനുഷ്യസ്വഭാവങ്ങളെ സംബന്ധിച്ച കൽക്കദോനിയ സൂനഹദോസിന്റെ (Council of Calcedon) തീരുമാനം അംഗീകരിക്കാതിരുന്ന ഏകസ്വഭാവവാദികളുമായി ഒത്തുതീർപ്പുണ്ടാക്കി ബൈസാന്തിയൻ സാമ്രാജ്യത്തിൽ മതപരമായ ഐക്യം സ്ഥാപിക്കാൻ ആഗ്രഹിച്ച ഭരണാധികാരികൾ, ദൈവ, മനുഷ്യസ്വഭാവങ്ങൾ ഉണ്ടെങ്കിലും ക്രിസ്തുവിൽ ഏകമനസ്സു മാത്രമേയുള്ളു എന്ന മദ്ധ്യപക്ഷനിലപാടിനെ പിന്തുണച്ചത് മാക്സിമസിന് അനിഷ്ടകരമായി. 'ഏകമനോവാദം' (Monothelitism) എന്നറിയപ്പെട്ട ഈ നിലപാടിന്റെ തീവ്രശത്രുവായി രംഗത്തെത്തിയ മാക്സിമസ്, യേശുവിൽ ദൈവമനസ്സും മനുഷ്യമനസ്സും ഉണ്ടെന്ന കൽക്കദോനിയൻ നിലപാട് ഉയർത്തിപ്പിടിച്ചു. 

'കൽക്കദോനിയൻ' ക്രിസ്തുശാസ്ത്രത്തിൽ അടിയുറച്ചു നിന്നതിന്റെ പേരിൽ വിചാരണ ചെയ്യപ്പെട്ട അദ്ദേഹത്തിന്റെ നാവും വലം കയ്യും മുറിച്ചു മാറ്റി.  തുടർന്നു കരിങ്കടൽ തീരത്തുള്ള കോൾക്കിസിലേക്കു നാടുകടത്തപ്പെട്ട അദ്ദേഹം അവിടെ പ്രവാസിയായിരിക്കെ, 82-ആമത്തെ വയസ്സിൽ  മരിച്ചു. ഇപ്പോഴത്തെ ത്സഗേരി നഗരത്തിനടുത്തുള്ള മുരിസ് സിഖെയിലെ ഷെമാരം കോട്ടയിലായിരുന്നിരിക്കാം അദ്ദേഹം ബന്ധനസ്ഥനായിരുന്നത്. 

രക്തസാക്ഷിയായി മരിക്കേണ്ടി വന്നില്ലെങ്കിലും കൽക്കദോനിയൻ ക്രിസ്തുശാസ്ത്ര പാരമ്പര്യത്തിനുവേണ്ടി അനുഭവിച്ച സഹനങ്ങൾ, 'വേദസാക്ഷി' എന്ന വിശേഷണം മാക്സിമസിനു നേടിക്കൊടുത്തു. ബൈസാന്തിയൻ പാരമ്പര്യത്തിലെ ദൈവാശാസ്ത്രജ്ഞന്മാരിൽ  ഏറ്റവും പ്രധാനി എന്നു പോലും അദ്ദേഹം വിശേഷിപ്പിക്കപ്പെടാറുണ്ട്.  എങ്കിലും മാക്സിമസിന്റെ പ്രാധാന്യത്തിനു പിന്നിൽ ചിന്തയുടെ മൗലികതയല്ല.  ഒരിജനേയും, അലക്സാണ്ട്രിയായിലെ സിറിലിനേയും, അരയോപാഗസിലെ ദിയൊനുസ്യോസിനേയും പോലുള്ള പൂർവഗാമികളുടെ നിലപാടുകൾ പുനരവതരിപ്പിക്കുകയും സ്പഷ്ടീകരിക്കുകയും ചെയ്തുകൊണ്ടാണ്, ഓർത്തഡോക്സ് ആത്മീയതയുടെ പിൽക്കാലഗതിയെ അദ്ദേഹം മൗലികമായി സ്വാധീനിച്ചത്. 

മാക്സിമസിന്റെ മരണശേഷം അദ്ദേഹത്തിന്റെ ക്രിസ്തുശാസ്ത്രം, കോൺസ്റ്റാന്റിനോപ്പിളിൽ ചേർന്ന സൂനഹദോസ് അംഗീകരിച്ചതോടെ അദ്ദേഹത്തിന്റെ യശ്ശസ്സുയർന്നു. കൽക്കദോനിയപക്ഷക്കാരായ പൗരസ്ത്യ, പാശ്ചാത്യസഭകൾ അദ്ദേഹത്തെ വണങ്ങുന്നു. മാക്സിമസിന് ആണ്ടിൽ രണ്ട് തിരുനാളുകളുണ്ട് - ആഗസ്റ്റ് 13, ജനുവരി 21. **കന്യകയുടെ ജീവിതം** എന്ന അദ്ദേഹത്തിന്റെ കൃതി, വിശുദ്ധമാതാവിന്റെ ആദ്യത്തെ സമ്പൂർണ്ണജീവചരിത്രമായി കണക്കാക്കപ്പെടുന്നു.

## അവലംബം

വർഗ്ഗം:പൗരസ്ത്യ ഓർത്തഡോക്സ് സഭയിലെ വിശുദ്ധർ
വർഗ്ഗം: കത്തോലിക്കാസഭയിലെ വിശുദ്ധർ
ദേവസുന്ദരി

1957-ൽ പുറത്തിറങ്ങിയ മലയാള ചലച്ചിത്രമാണ് **ദേവസുന്ദരി**.  മദ്രാസിലെ റോയൽ സ്റ്റുഡിയോയ്ക്കു വേണ്ടി എച്ച്.എം. മുന്നാസ്സാണ് ദേവസുന്ദരി നിർമിച്ചത്.  ഒരേസമയം അഞ്ചു ഭാഷകളിൽ നിർമിച്ച ചിത്രത്തിന്റെ മലയാളം പതിപ്പാണ് ഈ ചിത്രം.  ശ്രീമതി മുന്നാസ് തയ്യാറാക്കിയ കഥയ്ക്ക് തിക്കുറിശ്ശി സുകുമാരൻ നായർ സംഭാഷണം എഴുതി.  തിക്കുറിശ്ശി എഴുതിയ 25 ഗാനങ്ങൾക്ക് ടി.ആർ. പാപ്പ സംഗീതം നൽകി.  ഈ ചിത്രത്തിന്റെ സംവിധായകൻ എം.കെ.ആർ. നമ്പ്യാർ ആയിരുന്നു.  ഫിലിം ഡിസ്ട്രിബ്യൂട്ടിംഗ് കമ്പനി കേരളത്തിൽ വിതരണത്തിനെത്തിച്ച ഈ ചിത്രം 1957 ഡിസംബർ 25-ന് പ്രദർശനം തുടങ്ങി.
## അഭിനേതാക്കൾ
ടി.എസ്. മുത്തയ്യജോൺസൺസത്യൻപ്രേം നസീർജോസ് പ്രകാശ്അടൂർ പങ്കജംകുമാരി തങ്കംഎസ്.പി. പിള്ളജി.കെ. പിള്ളവിജയൻ

## പിന്നണിഗായകർ
എ.പി. കോമളകാമേശ്വര റാവുപി. ലീല
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാ ബേസിൽ നിന്ന്

വർഗ്ഗം:1957-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
ഹെർബെർട്ട് എഡ്വേഡ്സ്

ബ്രിട്ടീഷ് നിയന്ത്രിത ഇന്ത്യയിലെ ഒരു ഭരണകർത്താവും സൈനികനുമായിരുന്നു **ഹെർബെർട്ട് ബെഞ്ചമിൻ എഡ്വേഡ്സ്** (). പഞ്ചാബായിരുന്നു അദ്ദേഹത്തിന്റെ പ്രവർത്തനമേഖല. 1848-49 കാലഘട്ടത്തിലെ രണ്ടാം ആംഗ്ലോ-സിഖ് യുദ്ധത്തിൽ മുൽത്താനിലെ ബ്രിട്ടീഷ് വിജയത്തിനു പിന്നിലെ പ്രധാനവ്യക്തി എന്ന പേരിൽ *ഹീറോ ഓഫ് മുൽത്താൻ* എന്നും അറിയപ്പെടുന്നു.

ഒന്നാം ആംഗ്ലോ-സിഖ് യുദ്ധാനന്തരം, വടക്കുപടിഞ്ഞാറൻ അതിർത്തിപ്രവിശ്യകളുടെ ചീഫ് കമ്മീഷണറായിരുന്ന ഹെൻറി ലോറൻസിനു കീഴിൽ ഇന്നത്തെ പാകിസ്താനിലെ ബാന്നു മേഖലയിൽ നിയമിക്കപ്പെട്ട എഡ്വേഡ്സ് ആണ് ബാന്നു നഗരം സ്ഥാപിച്ചത്. എഡ്വേഡ്സിന്റെ സ്മരണാർത്ഥം ഈ നഗരം *എഡ്വേഡ്സബാദ്* എന്ന പേരിലായിരുന്നു മുമ്പ് അറിയപ്പെട്ടിരുന്നത്.

അംബാലയിലെ കമ്മീഷണറായും ഇദ്ദേഹം ജോലിയെടുത്തിട്ടുണ്ട്. തന്റെ മുൻ മേലുദ്യോഗസ്ഥനായ ഹെൻറി ലോറൻസിന്റെ ജീവചരിത്രവും എഡ്വേഡ്സ് രചിച്ചിട്ടുണ്ട്.

## രണ്ടാം ആംഗ്ലോ-സിഖ് യുദ്ധത്തിലെ പങ്കാളിത്തം

1848 ഏപ്രിലിൽ മുൽത്താനിൽ നടന്ന ഒരു അധികാരക്കൈമാറ്റവുമായി ബന്ധപ്പെട്ട സംഭവവികാസങ്ങളാണ് രണ്ടാം ആംഗ്ലോ-സിഖ് യുദ്ധത്തിൽ കലാശിച്ചത്. ഏപ്രിൽ 19-ന് മുൽത്താനിലേക്ക് നിയോഗിക്കപ്പെട്ട ബ്രിട്ടീഷ് ഉദ്യോഗസ്ഥരായ വാൻസ് ആഗ്ന്യു, ഡബ്ല്യു.എ. ആൻഡേഴ്സൺ എന്നീ ബ്രിട്ടീഷുകാർ വിമതസൈനികരാൽ ആക്രമിക്കപ്പെട്ടു. അന്നേ ദിവസം വാൻസ് ആഗ്ന്യു അയച്ച സഹായസന്ദേശം ലഭിച്ച എഡ്വേഡ്സ് ഉടനെ മുൽത്താനിലേക്ക് പുറപ്പെട്ടു. ലാഹോറിലെ ബ്രിട്ടീഷ് റെസിഡന്റ് പോലും നടപടികളെടുക്കാൻ മടിച്ച അവസരത്തിൽ എഡ്വേഡ്സ് സ്വന്തം നിലയിൽ സൈന്യത്തെ സംഘടിപ്പിക്കുകയും യുദ്ധത്തിലേർപ്പെടുകയും ചെയ്തു.

ദേര ഫത്തേ ഖാനിൽ നിന്ന് സിന്ധു കടന്ന് ലയ്യാ ജില്ലയിലെത്തിയ എഡ്വേഡ്സ് അവിടെവച്ച് ഒരു പഷ്തൂൺ സേനയെ സംഘടിപ്പിക്കുകയും തുടർന്ന് മറ്റൊരു ബ്രിട്ടീഷ് ഉദ്യോഗസ്ഥനായ വാൻ കോട്ലൻഡിനെയും സംഘത്തെയും കൂട്ടി മുൽത്താനു പടിഞ്ഞാറുള്ള ദേറ ഗാസി ഖാൻ നിയന്ത്രണത്തിലാക്കി. തുടർന്ന് തെക്കുവശത്തുകൂടെ മുൽത്താനിൽ എത്തുകയും വിമതരുടെ നേതാവായ ദിവാൻ മൂൽരാജുമായി പോരാട്ടം ആരംഭിക്കുകയും ചെയ്തു. പിന്നീട് ബ്രിട്ടീഷ് റെസിഡന്റിന്റെ നിർദ്ദേശപ്രകാരം ബഹാവൽപൂറിലെ നവാബിന്റെയും ജനറൽ വിഷ് നയിച്ച ബ്രിട്ടീഷ് സേനയുടെയും ഷേർ സിങ് അട്ടാരിവാലയുടെ നേതൃത്വത്തിലുള്ള ദർബാർ സൈന്യവും മുൽത്താനിലേക്കെത്തി എഡ്വേഡ്സിനോടൊപ്പം ചേർന്നു. മുൽത്താൻ ബ്രിട്ടീഷ് നിയന്ത്രണത്തിലാകുംവരെ എഡ്വേഡ്സ് യുദ്ധത്തിലേർപ്പെട്ടു.

## മതവിശ്വാസം
എഡ്വേഡ്സ് ഒരു കടുത്ത ക്രിസ്ത്യൻ പ്രൊട്ടസ്റ്റന്റ് വിശ്വാസിയായിരുന്നു. ബ്രിട്ടീഷുകാരുടെ പ്രൊട്ടെസ്റ്റന്റ് വിശ്വാസം മൂലമാണ് അവർക്ക് ഇത്രവലിയ ഒരു സാമ്രാജ്യത്തിന്റെ അധീശത്വം സിദ്ധിച്ചതെന്നാണ് ഹെർബേർട്ട് എഡ്വേഡ്സ് വിശ്വസിച്ചിരുന്നത്. അദ്ദേഹം എഴുതി:

## അവലംബം

വർഗ്ഗം:1819-ൽ ജനിച്ചവർ
വർഗ്ഗം:1868-ൽ മരിച്ചവർ
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ